Aktiiviloma 20. toukokuuta 2016\nSekä Katinkullassa että Saimaalla on upeat puitteet golfiin. On kilpailuja, viikoittaista ohjelmaa, miesten juttuja ja naisten juttuja, perhetapahtumia ja paljon muuta. Vaikka golf on ilmoista riippuvainen harrastus, voi golfia pelata vähän huonommallakin säällä. Jos ei ihan kaatamalla tule vettä tai tuuli puhalla vaakatasossa, oikealla vaatetuksella golffari kestää sen kyllä. Toki auringonpaiste ja lämmin sää lisäävät golfnautintoa merkittävästi.\nKatinkulta – kolmen kentän kokonaisuus\nKatinkullan golfkenttä on yksi Suomen vilkkaimmista. Kesällä 2015 siellä pelattiin yli 55 000 kierrosta, josta lähes 19 000 Nuaksella, yli 22 000 Tenetillä ja lähes 15 000 Vuokatilla. Kolme erilaista ja toisiaan tukevaa kenttää antavat mahdollisuuden pelaamisen riemuihin kaikenikäisille ja -tasoisille pelaajille. Nuas on täysimittainen championship -kenttä, jolla pystytään pelaamaan niin EM- PM- SM- kuin FGT -kilpailuja. Klubikenttä Tenetille pääsee pelaamaan silloin, kun se pelaajalle parhaiten sopii. 9-reikäisen kentän voi pelata kahteen kertaan, jolloin se on tasoituskelpoinen par 70 kenttä. Kuka vain voi kokeilla golfia jokamieskenttä Vuokatilla, ja se on myös oivallinen harjoituskenttä kokeneemmallekin pelaajalle. Katinkulta Golf on jo vuosia järjestänyt ammattitaitoista PGA-valmennusta. Headprona toimii PGA-PRO Patu Lempinen, Kiuruvedeltä kotoisin oleva valmennusammattilainen. Patun johdolla Katinkullassa toteutetaan sekä viikkokurssien ja yksityisopetuksen lisäksi erilaisia tapahtumia, joista uusimpana on Perhegolf. Viikoittaisessa tapahtumassa lapset ja aikuiset pelaavat yhdessä ja päätavoitteena on yhdessäolo sekä hauskan pitäminen pelin tiimellyksessä. Golfdemoissa on mahdollisuus tutustua lajiin ja kokeilla olisiko se itselle sopiva harrastus. Siitä on hyvä jatkaa alkeiskurssille, joita järjestetään joka viikko läpi kesän. Kursseille voivat osallistua perheen pienimmätkin ihan siitä asti, kun maila kädessä pysyy ja siihen ikään saakka kun jalka kantaa. Golf sopii aidosti koko perheen yhteiseksi harrastukseksi.\nPallon perässä Saimaalle\nTänä kesänä pyörähtää käyntiin Holiday Club Saimaan kolmas täysi golfkausi. Kentän pelattavuus paranee selkeästi ja viherpeittävyys lisääntyy vuosi vuodelta. Hiekkainen kangasmaasto on kuin luotu golfia varten ja muutaman talven jälkeen on nähtävissä sen talvehtiminen ilman suurempia vaurioita. 18-reikäinen klubikenttä ja monipuolinen harjoitusalue toivottavat golffarit tervetulleeksi pelaamaan, nauttimaan ja iloitsemaan golfkesästä. Saimaa Golf ry:n jäsenmäärä jatkaa tasaista kasvuaan. Talven aikana jäsenmäärä on kasvanut noin sadalla ja on tällä hetkellä reilusti yli 800. Jäsenedut ovat niin monipuoliset, että ei-jäsenen kannattaa viimeistään nyt tarttua tilaisuuteen ja liittyä jäseneksi. Edut kohdistuvat suoraan pelimaksuihin ja sen lisäksi muihin Holiday Club Saimaan palveluihin. Saimaalla järjestetään kursseja aloitteleville golffareille ja toteutetaan erilaisia golftapahtumia pitkin kesää.\nHoliday Club Golf Tour 2016\nViime kesänä lanseerattu Holiday Clubin golfkisa saa jatkoa tänäkin kesänä. Toukokuussa käynnistyneeseen, kymmenestä osakilpailusta koostuvaan kisaan ennättää vieläkin hyvin mukaan. Kisa huipentuu syyskuussa järjestettävään, osakilpailun voittajille ilmaiseen finaaliin Saimaalla. Kilpailusarjoja on kaksi, A-sarja 0-15 tasoituksellinen lyöntipeli, ja B-sarja 1-36 pistebogey. Kilpailupalkinnot ovat osallistumisen arvoisia. On Holiday Club -lahjakortteja kylpylähotelleihin ja lomahuoneistoihin, yhteistyökumppaneiden tuotepalkintoja ja finaalin voittajat saava viikon majoituksen Gran Canarialla.


Neste Oil myy kiinteistöjään - MTVuutiset.fi\nNeste Oil myy kiinteistöjään\nJulkaistu 16.10.2006 13:04 (Päivitetty 18.10.2006 17:35 )\nNeste Oil myy kaikkiaan 73 Suomessa sijaitsevaa huoltoasema- ja muuta liikenneasemakiinteistöään. Yhtiö keskittyy vastedes yhä selkeämmin liikennepolttoaineiden valmistukseen ja myyntiin.\nKauppahinnaksi on sovittu 118 miljoonaa euroa. Kiinteistöt ostaa Tel Avivin pörssiin listattu Delek Real Estate. Neste Oil arvioi kirjaavansa kaupasta noin 65 miljoonan euron myyntivoiton loka-joulukuun tulokseensa.\nNeste Oil on omistanut kiinteistöt tytäryhtiönsä Best Chainin kautta ja vuokrannut ne Ruokakeskolle. Polttonesteiden jakeluun kuuluvat osat, esimerkiksi polttonestesäiliöt, eivät ole kuuluneet vuokraan ja jäävät kaupan ulkopuolelle. Nesteen mukaan kaupalla ei ole vaikutuksia Neste-asemien toimintaan.\nNeste Oil jatkaa polttonesteiden myyntiä pitkällä vuokrasopimuksella, ja myös Ruokakesko siirtyy uuden omistajan vuokralaiseksi.\nBest Chainin uusi omistaja on kansainvälinen sijoitusyhtiö. Sen emoyhtiö Delek Real Estate omistaa kiinteistöjä muun muassa Suomessa, Ruotsissa ja Saksassa.\n- Kiinteistöjen omistaminen ei ole ydintoimintaamme, eivätkä siitä saatavat tuotot vastaa tavoitteitamme. Siksi keskitymme polttonesteiden myyntiin ja käytämme vapautuvaa pääomaa sen ja Neste Oilin muun liiketoiminnan pitkäjänteiseen kehittämiseen, sanoo Neste Oilin Öljyn vähittäismyynnin toimialajohtaja Matti Peitso yhtiön tiedotteessa.\nNeste Oililla oli syyskuun lopussa Suomessa noin 890 asemaa.\nKiinteistökauppa saataneen päätökseen lokakuun loppuun mennessä.


Mustavalkoinen Villi pohjola | Whiteandfresh\nMustavalkoinen Villi pohjola\nMakuuhuoneeni on pysynyt tosi simppelinä tässä uudessa kodissa. Sinne ei ole tullut juuri mitään lisää. Aikoinaan kun postasin makuuhuoneeni sisustuksesta, sain paljon vinkkejä, että sängynpääty voisi olla hyvä. En ole kovin yllättynyt, sillä aika alastomaltahan sänky silloin näytti. Jäin miettimään jonkinlaista ratkaisua asiaan.\nOngelma ratkesi sillä samalla hetkellä, kun pääsin yhteistyössä Saanan ja Ollin kanssa valitsemaan itselleni heidän valikoimastaan jotain kivaa. Tiesin heti, mitä halusin: uudesta Villi pohjola -mallistosta kaksi 40 x 60 cm sisustustyynyä. Isommatkin tyynyt olisivat olleet kivat, mutta koska sänkyni on vain 120 cm leveä niin 60 cm tyynyt olivat juuri sopivat. Valitsin tyynyt valkoisella pohjalla ja mustalla printillä.\nTyynynpäällinen on 100% eurooppalaista hamppua ja sisätyyny 100% suomalaista Eco-Logic polyesteriä. Itseäni hymyilytti kovin, kun luin tyynyn valmistuspaikkoja: “Kangas painettu Aitoossa, tuote ommeltu Keikyällä ja tarkastettu, laputettu ja pakattu Turussa. Sisätyyny valmistettu Jalasjärvellä.” Tuosta jäi hyvä mieli. <3\nSuunnittelin tarkkaan tyynyjen sijoituspaikkaa, -asentoa ja kaikkea maan ja taivaan väliltä. Sitten se älynväläys tapahtui: näiden tyynyjen kanssa kelpaa vain paras eli pellava! Niinpä sattui sopiva hetki hankkia kauan haaveilemani pellavapussilakanasetti (josta eilen kerroin Pellavaa -postauksessa) ja päästä kokeilemaan ideaani käytännössä. Nämä kuvat on napsittu petausversio numero ykkösestä. 😀\nToimii yksinäisestä unityynystä huolimatta oikein kivasti myös nukkuessa. Joku voi tuota aika erikoiseksi petaukseksi sanoa, mutta jokin siinä viehättää minua. Ja nuo Saanalta ja Ollilta saadut sisustustyynyt toimittamassa niin sanotun sängynpäädyn virkaa… toimii ja kelpaa mulle oikein hyvin! Nämä sisustustyynyt olisivat näin joulun aikaan varsinkin olleet tosi kivat myös valkoisella pohjalla ja oikean vihreällä printillä.\nSaanan ja Ollin ihania mallistoja ja tuotteita voi käydä kurkistelemassa heidän omassa verkkokaupassaan. Varoitus! Voi aiheuttaa ihastumista. 😉\nPostaus tehty yhteistyössä Saanan ja Ollin kanssa\nJulkaissut: Irina / White & Fresh - 20.12.2013 klo 21:01 -\n9 kommenttia “Mustavalkoinen Villi pohjola”\nUPEAT! Noi sopii älyttömän hyvin just noin sängyyn, muotonsa puolesta.\nSofia: Kiitos, oon samaa mieltä! Aavistuksen korkeammat jos olisivat, niin saisi tuon nukkumatyynynkin nostettua vähän ylemmäs. Mutta en valita, tykkään kovasti. ♥\nOnpas kaunis kangas ja hyvin olit tyynyt asetellut 🙂\nTuo petaus miellyttää minunkin silmääni, tosi kivan näköinen :). Ja ihanat nuo Villi Pohjola -tyynyt, voisin helposti kelpuuttaa ne meillekin esimerkiksi joulu / talvityynyiksi :).\nTiia: Tilaamaan vaan, en usko että katuisit! Ja noi käy muihinkin vuodenaikoihin mun mielestä. Ja Saanalla ja Ollilla on myös muita mallistoja, kuten esim. Maailman synty. 🙂\nNo nyt näyttää todellakin hyvältä!! Tyynyt on UPEAT, kertakaikkiaan. Ja ne tuovat kivasti ryhtiä sänkyyn ja sopivat sitäpaitsi Möhmön kaveriksi ihanasti ♥\nDara: Mä tykkään susta nyt vielä enemmän kuin ennen: sä muistit Möhmön nimenkin ihan! ♥ ♥ ♥ Möhmö on rakas!\nNämä ovat näätit ja sopii tosi hyvin tuohon sinun makuuhuoneeseesi 🙂 Just perfect!\nKiitti Love, oon ite tosi tyytyväinen 🙂


Ajankohtaista - Isännöinnin Auktorisointi ISA ry\nTältä sivulta löydät ISA-yhdistyksen tiedotteet ja uutiskirjeet sekä seuraavien henkilöauktorisointitenttien päivämäärät.\nISA:n auktorisointitentti Isännöintipäivillä Jyväskylässä 21.9.2022\nNyt mahtava mahdollisuus suorittaa ISA:n auktorisointitentti Isännöintipäivillä\nLisää infoa ISA:n logojen käytöstä ja logojen värimaailmasta\nAlla linkki, jota kautta pääset tutustumaan päivitettyyn infoon ISA:n logojen käytöstä ja värimaailmasta.\nOP Koti Pohjanmaa Oy LKV on Vuoden 2021 ISA-yritys\nIsännöinnin Auktorisointi ISA ry on nimennyt vuoden ISA-yritykseksi OP Koti Pohjanmaa Oy LKV:n Ylivieskasta. Laadunvalvontaan ja sähköiseen palveluun panostava yritys menestyi erinomaisesti ISA-auditoinneissa, jotka suoritti DNV GL Business Assurance Finland Oy Ab.\nAuktorisoitu isännöitsijä -pätevyyden hakeminen entistä edullisempaa – auktorisoituneille kehitteillä oma osaamispolku\nISA haluaa tarjota mahdollisuuden osallistua Auktorisoitu isännöitsijä -tenttiin yhä useammalle isännöitsijälle, joilla lähtövaatimukset täyttyvät. ISA tarjoaa myös vuonna 2022 järjestettävien tenttien auktorisointimaksun hintaan 150 euroa. Hinta pitää sisällään myös ensimmäisen vuoden vuosimaksun.\nIsännöinnin laatuun ja valvontaan panostetaan entistä enemmän – ISA ry sai asiamiehen\nMistä tietää, onko isännöinti hyvää? Isännöinnin Auktorisointi ISA ry valvoo isännöinnin laatua. 1.3.2021 aloittanut asiamies Antti Kumpulainen painottaa isännöinnin osaamista sekä toimialan avoimuutta ja eettisyyttä.


Kuudelle koiralle sankarikoira-arvo - Kotimaa - Uutiset - MTV.fi\nKotimaa Julkaistu 09.12.2007 11:38 (Päivitetty 11.12.2007 12:19)\nArvonimi on jo 36 koiralla.\nSuomen Kennelliitto ja Tapiola-ryhmä ovat palkinneet kuusi Kennelliiton sankarikoiraa Messukeskuksessa Helsingissä.\nKennelliitto myöntää sankarikoiran arvon vuosittain koirille, jotka ovat toiminnallaan merkittävästi vaikuttaneet siihen, että ihmishenki on pelastunut. Tätä vuotta ennen sankarikoiran arvonimen saaneita koiria on 30.\nAlaskanmalamuutti Aku löysi kaksi myrskyssä kanoottiretkellä veden varaan joutunutta, kylmettynyttä henkilöä. Berninpaimenkoira Ami pelasti perheen tulipalolta. Rottweiler Bande löysi sairauskohtauksen saaneen henkilön. Harmaanorjanhirvikoira Hector pelasti miehen karhun kynsistä. Labradorinnoutaja Pate löysi sairauskohtauksen saaneen, osittain veden varassa olleen henkilön. Sekarotuinen Leevi hälytti apua ratsastajalle, joka oli pudonnut hevosen selästä.\nTulipalo Vantaan Jumbossa Nokian putkistourakka voi venyä keväälle


Kielten ihmeellinen maailma: Kovia suorittamaan\nLähettänyt Kirlah klo 10.34\nEi oo totta kirjoitti...\nLöysin tänään ensimmäistä kertaa blogiisi - kiitos mainioista teksteistä!\nOlen valmennuksissani yrittänyt vuosikaupalla kitkeä pois suorittaa-sanaa: sen käyttö on huomattavasti laajempaa kuin todellinen tarve olisi.\nPankkialalla suoritetaan maksu, it-alalla suoritetaan koneiden alasajo ja kampaajat suorittavat hiustenleikkuun. Itse ryhdyn todennäköisesti suorittamaan koulutuksia ja bloggaamista.\nToinen vastaava sana on johtaa:\nPalkkojen nostaminen johtaa verotulojen kasvuun.\n> Jos palkkoja nostetaan, verotulot kasvavat.\nUskon, että jos kirjoittajan päämääränä on selkeä teksti ja lukijan huomiointi, tällaisia ilmauksia tulee tekstiin huomattavasti vähemmän. Liian usein kirjoittaja kuitenkin ajattelee (ehkä alitajuisesti) sitä, miten tekee vaikutuksen, miten vaikuttaa perehtyneeltä tai miten muut ovat kirjoittaneet asiasta.\n14. huhtikuuta 2009 klo 13.52\nTervetuloa tänne suorittamaan kielten tutkimista!


Blinger shimmer: Kaunis kuin koru\nVäliin taas jotain ei niinkään kosmetiikkaan, mutta kylläkin tietyllä tapaa kauneuteen liittyvää; kukapa ei kauniita koruja tykkäisi katsella - töissäkin. Toisaalta myös uskoisin, että tästä postauksesta voisi olla aika hyvää hyötyäkin asian suhteen, itse ainakin pitkän aikaa etsiskelin "sitä oikeaa" :D\nEli kyseessä on avainkaulanauha. Olen tosiaan jo hetken aikaa (=lähes vuoden) etsiskellyt itselleni uutta kaunista avainkaulanauhaa kun lahjaksi saamani otti ja hajosi :/ Ajattelin sitten etten kovinkaan paljoa raaski avainkaulanauhasta maksaa jos niiden kestävyys on samaa luokkaa (tuokin oli käsittääkseni jotain 30€ luokkaa kustantanut ja mahtoikohan puoltavuottakaan kestää käytössä - missä ei edes riuhdottavaksi tms. joutunut) - näinpä siis ajattelin turvautua Ebayn valikoimiin ja tilailinkin sieltä mustan avainkaulanauha, johon oli liimailtuna "timantteja", no eipä tämäkään kauaa käytössä kestänyt kun aloin ihmetellä mitä niskasta ja lattioilta ym. alkoi löytymään; no ne "timantithan" siitä nauhasta irtoilivat.. Onneksi tuo ei maksanut kuin pari euroa, mutta jälleen oltiin siinä asemassa, että mistä se avainkaulanauha nyt sitten seuraavaksi!\nYksi päivä tässä sitten satuin googlettelemaan asian suhteen ja eksyin sivustolle:\nIhania, upeita koruja, suomalaista käsityötä ja myös kestävyyttä normaalikäytössä lupailtiin. Hintaa avainkaulanauhoilla on noin 25€, joitakin hieman halvempiakin löytyy toki joukosta. Lisäksi näillä on takuu; mikäli hajoaa normaalikäytössä niin korjaus hoituu veloituksetta!\nJa sieltä se sitten löytyi <3\nSain blogiyhteistyönä pienen alennuksen, mutta olisin ehdottomasti täyden hinnankin tästä maksanut - ja aloinkin tässä jo pohtimaan, että pitäisikö vaihtelun vuoksi vielä toinenkin toisessa värissä hankkia :D\nKoru oli tismalleen sitä mitä odotin ja ehkä jopa enemmänkin - kaunis kuin koru ;D Ja vaikuttaa sen verran "vankalta" ettei varmaan tosiaan normaalissa käytössä hajoa - siinä edellisessä taisi jonkinlaista siimaa olla mikä ei tietenkään kestä kovinkaan suurta "kulutusta" edes ihan normaalia kun avaimet roikkuvat kaulassa..\nSivustoilta löytyy paljon kaikkea muutakin ihanaa - kannattaa ehdottomasti tsekata! Lisäksi iso kiitos palvelusta ja nopeudesta; koko homma hoitui viikossa tilauksesta toimitukseen, vaikka sattui postin lakko olemaan ja lisäksi oli pientä materiaaliongelmaa, jonka suhteen piti uutta materiaalitoimitusta odotella.\nJos oikein nopeita olette niin tuoltakin vielä kerkeäisitte jotain kivaa pukinkonttiin hankkia ;)\nSuosittelen ihan ehdottomasti suurella sydämellä ja tulen täällä taatusti uudemmankin kerran asioimaan.\nKäytätkö sinä avainkaulanauhaa?\nKatarooma 9. joulukuuta 2015 klo 8.40\nOnpas tuo upea! Itellä on semmonen tavis kankainen mainosavainkaulanauha. On kestäny jo vuosia... :D\nMira / Blinger shimmer -blogi 9. joulukuuta 2015 klo 10.01\nMinäkin tykkään kovasti <3 Ja paljon siellä olisi muitakin kauniita vaihtoehtoja ollut, et valinta ei todellakaan ollut helppo :D\nJonna H. 9. joulukuuta 2015 klo 10.40\nKaunis, mä en osaa oikein roikottaa kaulassa mitään. Olen enemmän rannekoru, kello ja korvakoru -tyyppiä. ;)\nMira / Blinger shimmer -blogi 9. joulukuuta 2015 klo 10.43\nMulla ei aina ole töissä ollut taskuja missä avaimia säilyttää niin olosuhteiden pakostakin pitänyt tottua kaulassa roikuttamaan :D


Reactoonz free | Tietoa Reactoonz demo ilmaispelistä\nReactoonz free on hyvä vaihtoehto silloin, kun olet kiinnostunut kokeilemaan tätä loistavaa peliä. Ilmaisrahalla pelaaminen ei aiheuta karvaita tappioita, vaan pelaaminen on rennompaa kuin oikealla rahalla pelaaminen. Voit tutustua peliin rauhassa ja opetella sen mekaniikan ennen kunnon pelisessioita. Pelin ilmaisversio on pitkälti hyvin samanlainen kuin virallinen versio. Keskeisin ero on se, ettei pelaajan tarvitse tehdä talletuksia tai edes rekisteröityä nettikasinolle. Kun olet tutustunut ilmaisversioon huolellisesti, voit siirtyä nettikasinolle pelaamaan oikealla rahalla.\nReactoonz free play kasinolla\nReactoonz demo antaa uusille pelaajille hyvän kuvan kyseisestä pelistä. Kyseessä on nettiselaimessa pelattava pelin demoversio, jota voi pelata myös puhelimella. Nettikasinoilla voi pelata pelejä yleensä myös leikkirahalla, mikä mahdollistaa riskittömän tutustumisen uusiin peleihin.\nOsa nettikasinoista mahdollistaa pelaamisen myös ilman rekisteröitymistä. Tällöin tulee kuitenkin siirtää rahaa omalle pelitilille, sillä nettikasino tunnistaa pelaajan pankkitunnusten avulla. Jos olet joka tapauksessa siirtämässä rahaa nettikasinolle, tämä ei tietysti haittaa ja voit siirtyä pelaamaan oikealla rahalla heti kokeilemisen jälkeen.\nJos olet uusi pelaaja tai vanha pelaaja, joka etsii uutta nettikasinoa, saat nettikasinoilta loistavat ensitalletusbonukset. Voit alentaa riskiä ja tuplata pelikassan heti kättelyssä. Reactoonziin voi olla saatavissa myös erikoisbonuksia, jotka on hyvä ottaa talteen.\nDemossa on 7 rullaa ja voittoriviä, joille on tarkoitus saada mahdollisimman monta samaa symbolia. Voitonjako vastaa oikeaa peliä, joten Reactoonzin voittotaulukot tulevat demoa pelatessa tutuiksi. Pelissä on sisäinen bonusjärjestelmä, jota on hyvä opetella ennen pelaamista.\nReactoonz on avaruusaiheinen slotti, jossa riittää paljon jännitettävää. Pelissä pääsee mukavasti avaruustunnelmaan, joten kaikki ulkoavaruuden ystävät ovat tervetulleita. Pelaamalla pelin demoa tai kokeilemalla slottia nettikasinoilla käytettävällä ilmaisrahalla, pääset nopeasti ja riskittömästi kiinni pelin saloihin. Samalla se tarjoaa ilmaista viihdykettä ja jännitystä arkeen. Jos demon perusteella pidät pelistä, voit napata nettikasinolta ensitalletusbonukset ja nauttia pelaamisesta oikealla rahalla.


* * * Kissapiian oma blogi * * *: KORKEASAARESSA!\nEräs tuulinen tiistai elokuun puolessa välissä. Vietettynä Korkeasaaressa!\nKääpiöviiriäinen. Nää oli oikeesti nyrkinkokoisia!\nIhan huippuveijareita nää mangustit!\nPretzwalskinhevoset (meniköhän oikein)\nHeitin useamman lantin sammakoiden suojeluun.\nYksinäinen masokisti-wallabi häkin kuumimmassa kohtaa.\nKorkeasaaressa oli ollut Art meets sand - kilpailu:\nVoittaja: the first breath of newborn whale\nLeijonat vaan nukkui\nKuten myös lumileopardi.\nLeopardit ei nukkuneet.\nTämä oikein poseerasi\nMyös tiikerit oli melko rauhattomia\nMutta poseerasi tämäkin\nMetsäkissakin oli liikkeellä.\nKirjoituksen aiheet: eläimet, Kissat


Lenovo IdeaCentre AIO 3 24” Ryzen 3 4300U | DNA\nLenovo IdeaCentre AIO 3 24” Ryzen 3 4300U\nTietokone ja 24” näyttö samassa rungossa\nTehokas Ryzen 3 -suoritin\nLenovo IdeaCentre AIO 3 24” on tietokone ja 24” teräväpiirtonäyttö yhdessä. Loistava valinta korvaamaan vanha pöytäkone.\nLenovo IdeaCentre AIO 3 kirkkaalla Full HD -näytöllä ja tehokkaalla suorittimella\nModernisti muotoiltu Lenovo IdeaCentre AIO 3 -tietokoneessa on 23,8-tuumainen Full HD -paneeli sekä tehokas AMD Ryzen 3 4300U -suoritin. Tehokkaan suorittimen ansiosta työnteko ja opiskelu sujuvat kuin rasvattu. 8 Gt:n RAM-keskusmuisti pitää huolen, että siirryt ohjelmasta toiseen sulavasti. Huippunopea 256 Gt:n SSD-muisti tallentaa isommatkin tiedostot uskomattomalla nopeudella.\nValmis paketti kotikonttorille\nKattavien liitäntöjensä ansiosta Lenovo IdeaCentre AIO 3 on loistava valinta, kun olet korvaamassa vanhaa pöytäkonetta. Helpot kytkennät, integroitu webkamera sekä mikrofoni ovat valmiina vaikkapa Teams-palaveria varten. Ja kun olet valmiina vaihtamaan vapaalle, 23,8” Full HD -näyttö ja 3 W:n stereokaiuttimet sopivat suosikkisarjasi katseluun.\nLenovo IdeaCentre AIO 3:n mukana näppäimistö ja langaton hiiri\nMyyntipakkauksessa on mukana suomenkielinen näppäimistö ja langaton hiiri. Lisäksi Lenovo IdeaCentre AIO 3 -tietokoneessa on monipuoliset liitännät kaikille lisälaitteille sekä tuki langattomalle WiFi-verkolle ja Bluetooth-yhteydelle. Koko komeus kiinnitetään sähköverkkoon yhdellä johdolla. Ja työpöytäsi säilyy siistinä.


Film Lightroom Mobile Esimääritykset – Shekou Woman\nHome / Film Lightroom Mobile Esimääritykset\nFilm Lightroom Mobile Esimääritykset\nLuo elokuva-kuten valokuvia vain klikkaa kanssaelokuvaamme ennalta kokoelma. Kesällä filmille ?!\n✓ 8Lightroom esiasetukset mobiililaitteille\n✓Välitön lataus. Gain välitön pääsy tiedostoihin! Päätyttyä tilauksesi, saat vahvistuksen sähköpostitse kanssa latauslinkki\n✓ Yhteensopiva FREE Lightroom Mobile App!Kaikki mitä tarvitset on mobiililaitteeseen + FREE Lightroom mobiilisovellusta! Ei kokemusta tarvitaan.\nKuinka asentaa esiasetukset:\nJuuri kosketa zip-tiedosto ja se pura.\nAvaa ilmainen Lightroom sovellus. Kun sen auki, voit lisätä DNG / Preset tiedostot (seuraava vaihe).\nAntaaksesi napsauttamalla (...) Settings vaihtoehto sivun oikeassa yläkulmassa sovelluksen.\nValitse Lisää kuvia vaihtoehto.\nSeuraavassa näytössä, valitse paikka sinulta vetämällä DNG / esiasetus tiedostoja. Jos olet tallentanut ne puhelimeesi, valitse "Kamerasta roll". Jos olet tallentanut ne pilvitallennuspalvelu vaihtoehto, valitse "tiedostoista".\nValitse DNG / Preset tiedostot haluat tuontia. Tämä vaihe voi olla hieman erilainen riippuen matkapuhelimeesi, mutta useimmat puhelimet tarjoavat tavan valita useita tiedostoja / kuvia.\nMERKINTÄ:Esiasetus tiedostot ovat DNG-tiedostoja. Kun aluksi avaa kuva, saatat saada virheilmoituksen, jossa lukee: ”Ei voi ladata tiedoston”. Tämä on normaalia. Paina valintamerkki nurkassa muutenkin.\nValitse jokin vastikään tuodut tiedostot, napsauta kolmea pistettä ympyrän sisällä oikeassa yläkulmassa yläkulmassa näytön. Sieltä valitse ”Luo Preset” valikosta avautuvasta.\nAnna ennalta nimi. Suosittelemme kirjoittaa sama nimi, joka on edessä asetetun kuvan (pitää asiat yksinkertaisina).\nSinun pitäisi myös laittaa ennalta on muistipaikkaryhmä. Oletuksena se tulee olemaan käyttäjän esiasetus ryhmään. Uuden ryhmän luominen kanssa uuden kokoelman nimi pitää esiasetukset kustakin kokoelma yhdessä.\nOvatko nämä samat vaiheet kullekin DNG / esiasetetun tiedostonimen.\nValitsemalla kuvan Lightroom Mobile App että haluat muokata. Pyyhkäise vasemmalle pohjalle vaihtoehdoista kunnes näet "Presets" ja kosketa tätä vaihtoehtoa. Se avaa kanssa viimeksi käytetty ennalta kokoelma. Napauttamalla kokoelman nimi, voit valita uuden malliston juuri asennettu.\nKlikkaa läpi esiasetuksia kunnes löydät mieleisesi. Kun olet lisännyt etukäteen asetetut napsauttamalla valintamerkkiä oikeassa alakulmassa.


LEONARDO® ei kerää henkilötietoja ilman sinun hyväksyntääsi. LEONARDO® tallentaa henkilötietoja kuten nimi, osoite, sähköposti, puhelinnumero ainoastaan käyttääkseen niitä sinun sallimalla tavalla (esim lisätietojen kysely, sovellusten tai tilausten, esitteiden tai uutiskirjeiden lähettämistä varten). Käytämme henkilötietoja varmistaaksemme että palvelu vastaa toiveitanne sekä parantaaksemme palveluamme. Henkilökohtaisia tietojasi jaetaan ainoastaan Bewital Group:in sisällä ja joissain tapauksissa yhteistyökumppaneidemme kanssa jotta voimme palvella teitä parhaalla mahdollisella tavalla. LEONARDO® suojelee henkilökohtaisia tietojasi jatkuvasti. Käsittelemme henkilökohtaisia tietojasi, joita keräämme kirjautuessasi sivuillemme, ainoastaan verkkosivujen hallitsijamaan lain edellyttämällä tavalla\nLEONARDO® takaa henkilökohtaisten tietojesi suojaamisen, katoamisen, tuhoutumisen, väärinkäytön, manipulaation, luvattoman käytön ja luvatonta julkaisua vastaan.\nTämä verkkosivu käyttää Google Inc. tarjoamaa Google Analytics verkkoanalyysipalvelua. (“Google”). Google Analytics käyttää niin kutsuttuja "evästeitä", ne ovat tekstitiedostoja joita tallennetaan koneellenne ja helpottavat verkkosivun käytön analyysia. Tiedot verkkosivujemme vierailusta (mukaan lukien IP osoite), jonka eväste tuottaa, siirretään Google serverille USA:han ja säilytetään siellä. Mikäli IP-nimettömyys on aktivoitava tällä verkkosivustolla, silloin Google korvaa IP-osoitteen Euroopan unionin jäsenvaltioissa ja muissa Euroopan talousalueesta tehdyn sopimuksen sopimuspuolina olevissa valtioissa. Ainoastaan poikkeustapauksissa koko IP-osoite lähetetään Yhdysvaltojen Googlen palvelimelle rajattavaksi. Tämän sivuston operaattorin puolesta Google käyttää näitä tietoja verkkosivujen käytön arvioimiseen, verkkosivujen toimintaa koskevien raporttien laatimiseen, muiden verkkosivustojen toimintaan ja internetin käytön palveluiden tarjoamiseen verkkosivustooperaattorille. Selaimesi IP-osoitetta, jonka Google Analytics lähettää, ei tulla yhdistämään muiden Google-tietojen kanssa. Voit estää evästeiden tallentamisen valitsemalla sopivat asetukset selaimellesi. Haluamme ilmoittaa teille, että tässä tapauksessa on mahdollista, että et voi käyttää kaikkia tämän verkkosivuston toimintoja täysimittaisesti. Lisäksi voit estää evästeen tuottamat tiedot, jotka liittyvät sivustosi (kuten IP-osoitteen) käyttämiseen, joita Google kerää ja käsittelee lataamalla ja asentamalla selaimen laajennuksen, joka on saatavissa seuraavasta linkistä (http: // tools.google.com/dlpage/gaoptout?hl=de). Voit estää Google Analyticsin tietojen keräämisen klikkaamalla seuraavaa linkkiä. Sallii opt-out-evästeen, joka estää tulevien tietojen keräämisen vieraillessasi tällä verkkosivustolla:\nLisätietoja käyttöehdoista ja tietosuojasta osoitteesta http://www.google.com/analytics/terms/gb.html ja osoitteessa https://www.google.de/intl/en-GB/policies /. Haluamme kiinnittää huomionne siihen, että Google Analyticsia on täydennetty tällä verkkosivustolla "anonymizeIp"-koodilla, jotta varmistetaan IP-osoitteiden anonyymitön keruu (eli IP-peittäminen). Käytämme myös Google Analyticsia arvioidaksemme tietoja AdWordsista ja kaksinkertaisen klikkauksen evästeestä tilastollisiin tarkoituksiin. Jos et halua tätä, voit poistaa sen käytöstä Ads Preferences Managerin avulla http://www.google.com/settings/ads/anonymous?hl=en-G. (Lähde: www.datenschutzbeauftragter-info.de)\n5. Linkkejä muihin verkkosivuihin\nKlikkaamalla LEONARDO® sivuilla olevia linkkejä ne voivat johtaa muiden yhtiöiden sivuille. LEONARDO® ei ole vastuussa sisällöstä tai tietosuojastrategiasta.\n6. Kysymyksiä liittyen tietosuojaan ja yksityisyyssuojaan\nOnko Teillä kysymyksiä tai kommentteja liittyen LEONARDO® tietosuojaan ja yksityisyyspolitiikkaan? If so, please contact our data protection officer (info@bewital-petfood.de).\n7. Internetin ja yksityisyyden suojaa koskevan strategian kehittäminen\nInternetin jatkuvalla kehityksellä on luonnollisesti vaikutuksia meidän suojausstrategiaamme. Jos muutoksia tulee, ilmoitamme niistä tällä sivulla pikimmiten


Vau, huippumalli Olivia Culpon eroottinen yläreisihalkio - mutta kuka on valuva ryynisäkki? Katso Muotipoliisin arviot halkioasuista! | Seiska\nSeiskan Muotipoliisi ratsasi kesän kuumat halkioasut! Kuka osui nappiin ja kenen pisteet laskivat? Katso asut ja arvostelut!\nHuippumalli Olivia Culpon, 28, tyylitaju ei petä. Sinapinkeltainen pitkähihainen kauniisti leikattu yksinkertainen toppi sopii vastapariksi pitkähelmaiselle paljettihameelle, jonka halkio yltää eroottisesti yläreiteen. Vaikka paljasta pintaa näkyykin, senkin voi näyttää tyylikkäästi. Seiskan Muotipoliisi: 10 pistettä!\nBrittikultakurkku Holly Tandyn, 19, nilkkoihin ulottuva hame rikkoo arkisuuden molemminpuolisten halkioiden ansiosta. Vihreä pohja mustalla leopardiprintillä yhdistettynä mustaan rentoon jumpperiin toimii, mutta harmaa käsilaukku on yllättävä valinta, joka laskee arvosanaa. Seiskan Muotipoliisi: 8 pistettä.\nBrittilaulaja Mollie Kingin, 33, Grammy-gaalan puku on itsessään kaunis, se nyt vain ei istu kantajalleen. Halkio saa pitkät jalat näyttämään lyhyiltä. Hihat ovat tasapaksut ja ryhdittömät, ja vaikka rintamuksen halkio onkin tosi kiva, se ei pelasta valitettavasti mitään. Kokonaisuus on valuva ryynisäkki. Seiskan Muotipoliisin arvosana: 4.\nTv-kasvo ja uutisankkuri Jennifer Lahmers, 36, nähdään melkein aina pinkissä. Nytkään hän ei yllättänyt Grammy-gaalassa, mutta tuplahalkiot sekä yläosassa että alhaalla antavat ryhdikkäiden olkatoppausten kera puvulle särmää ja linjakkuutta. Näin kirkas pinkki vaatiikin nudea muualla. Seiskan Muotipoliisi: 7+.\nItalialaissyntyinen bikinimalli Claudia Romani, 38, osti kissanruokaa sporttisessa, mustassa napein halkaistussa mekossaan. Mekko imartelee kurveja ja saa veikeällä leikkauksella illuusioin muodoista sellaisenkin yllä, joilla niitä ei ole. Varsilenkkarit sopivat mainiosti valkoisen sporttisen olkalaukun kanssa. Seiskan muotipoliisin arvosana: 8,5.\nLove Island -ohjelmastakin tuttu Amy Hart, 26, säväytti The TRIC -gaalassa tummansinisessä kokohaalarissa, jonka auki leikatut pitkät hihat muodostavat harteille kuningatarmaisen viitan. Tässä ei ole yritetty liikaa. Supernaisellinen puku supersuloisen naisen yllä. Seiskan Muotipoliisin arvosana: 9,5.\nLady Gaga käytti mittaamattoman arvokasta timanttikorua: häipyi Hollywood-juhlista ilmoittamatta – turvamiehille iski paniikki!Lady Gaga käytti mittaamattoman arvokasta timanttikorua: häipyi Hollywood-juhlis...


elokuu 2012 – SCL\nSCL hakee toiminnanjohtajaa\nJulkaistu 23.8.2012 Essi von Bell\nSuomen Cheerleadingliitto ry (SCL) on vuonna 1995 perustettu lajiliitto, jonka alaisuuteenkuuluu 43 jäsenseuraa sekä noin 4 000 lisenssiharrastajaa. Suomen Cheerleadingliitto on Suomen Liikunta ja Urheilu SLU:n ja Nuoren Suomen jäsenjärjestö sekä lajin Euroopan ja maailman liittojen jäsen.\nTehtävässäsi huolehdit liiton strategian tavoitteisiin liittyvien toimenpiteiden toteuttamisesta, suunnittelet liiton toimintaa ja taloutta yhdessä liiton hallituksen kanssa sekä vastaat toimintasuunnitelman ja talouden seurannasta. Toiminnanjohtajana vastaat toimiston käytännön sujuvuudesta ja toimit henkilöstön esimiehenä. Huolehdit yhteiskuntasuhteista liiton eri sidosryhmien kanssa ja vastaat cheerleadingin yleisestä edunvalvonnasta sekä markkinoinnista. Raportoit työstäsi liiton hallitukselle.\nEdellytämme sinulta kokemusta ja näyttöä organisaation johtamisesta, vuorovaikutustaitoja sekä ymmärtämystä liikuntajärjestökentästä. Olet esiintymiskykyinen ja markkinointihenkinen. Omaat tehtävään soveltuvan koulutuksen ja hallitset vähintään englannin kielen. Katsomme eduksi olemassa olevat liikuntajärjestökentän verkostot. Toiminnanjohtajan tehtävät edellyttävät joustavuutta työajoissa.\nTarjoamme mielenkiintoisen ja monipuolisen tehtävän kehittyvässä urheilujärjestössä. Työ alkaa 1.10.2012 tai sopimuksen mukaan.\nHakemukset ansioluetteloineen ja palkkatoivomuksineen 10.9.2012 mennessä osoitteeseen: Suomen Cheerleadingliitto ry, Radiokatu 20, 00240 Helsinki viitteellä ”Toiminnanjohtaja” tai sähköpostitse otsikolla ”Toiminnanjohtaja”: pj@scl.fi. Hakemuksia ei palauteta.\nLisätietoja: Suomen Cheerleadingliiton puheenjohtaja Heli Kaskela pj@scl.fi tai puh. 040 504 7064.\nJulkaistu 14.8.2012 Essi von Bell\nKoulutussuunnittelija toimistolla tiistaisin, keskiviikkoisin ja torstaisin.\nHenri Haukkovaara aloitti viransijaisena koulutussuunnittelijana tänään 14. elokuuta. Haukkovaara toimii tehtävässä osa-aikaisesti ja hänen toimistopäivänsä ovat pääsääntöisesti tiistai, keskiviikko ja torstai. Haukkovaaran tavoittaa sähköpostilla osoitteesta henri.haukkovaara@scl.fi sekä puhelimitse koulutussuunnittelijan tutusta numerosta 045 349 0573.


LAPIN KULLAT: Miehentie - Soundi.fi\nSoundi » Levyarviot » LAPIN KULLAT: Miehentie\nLAPIN KULLAT: Miehentie\nArvio julkaistu Soundissa 10/2014. Antti Luukkanen 30.10.2014\nVahva mielikuva on, että suomipunkin salaiset kansiot olisi jo moneen kertaan koluttu, ja kaikki vähänkään julkaistavaksi kelpaava esille kaivattu. Niinhän sitä luulisi, mutta mistäs sitten tulee äkkiarvaamatta tämäntasoinen arkistojen aarre?\nLapin Kullat oli 1970- ja 80-lukujen taitteessa Rovaniemellä vaikuttanut punkpopyhtye, joka nautti paikallista suosiota, mutta nuukahti pian aikuisten asioiden tullessa kuvioihin mukaan. Se tavallinen tarina siis sillä erotuksella, että Lapin Kullat on ollut punkscenellekin tuntematon tekijä. Alun perin vain lähialueille kasettina kaupattu materiaali löysi uuden kuulijakunnan nytkin sattumalta.\nMitään sattumanvaraista suhinaa Miehentie ei todellakaan ole. Kaksitoista omaa biisiä ovat aikakaudelle tyypillistä punkin uutta aaltoa, jota edustivat vaikkapa Ratsia sekä Sensuuri ja Hassisen Konekin ensimmäisellä albumillaan. Lapin velikullat olivat soittaneet aiemmin jo perusrokkia, mikä kuuluu timminä soittona ja monipuolisina sovituksina. Stemmoja viljellään tiuhaan ja bändistä uhkuu patoutunut energia vielä vuosikymmenten jälkeenkin. Lapin Kullat olisi ollut valtakunnallisestikin kova tekijä.\nVain vinyylinä julkaistu Miehentie on ehdottomasti vuoden kulttuuriteko.


TE Connectivity vaijerivetoanturi PT9-sarja - Sensorola\nTE Connectivityn PT9-sarjan vaijerivetoanturit ovat kompaktin kokoisia, käteviä ja helppokäyttöisiä laitteita lineaariliikkeen mittaamiseen . Jousikuormitettu, edeltä pois kelautuva vaijeri on helppo sijoittaa mitattavaan kohteeseen. PT9600 vaijerivetoanturiin voidaan liittää mikä tahansa Ø36 mm:n olakkeella ja Ø10 mm:n akselilla varustettu pulssi- tai absoluuttianturi. Esimerkiksi Hengstlerin pulssi- tai absoluuttianturiin SSI-, rinnakkais- tai muulla väyläliitynnällä.\nmax 30V (AC/DC)\nValmistajan sivuilta: TE Connectivity vaijerivetoanturi PT9-sarja »\nKübler vaijerivetoanturi D135


Vuoroasuminen lähentää isää ja lasta – eron jälkeen miehellä on enemmän tilaa olla vanhempi | Vauva\nVuoroasuminen lähentää isää ja lasta – eron jälkeen miehellä on enemmän tilaa olla vanhempi\n9.11.2017 klo 12:14\nLapselta pitäisi aina kysyä mielipide asumisjärjestelyä mietittäessä. Kuva: iStockphoto\nErityisesti tytöt lähenivät isänsä kanssa vuoroviikkoasumisessa, kertoo Jyväskylän yliopiston tuore tutkimus.\nIsät voivat jäädä perheissä sivurooliin, mutta ero muuttaa tätä asetelmaa radikaalisti. Ensi- ja turvakotien liiton Ero lapsiperheessä -työn suunnittelija Päivi Hietasen mukaan ennen eroa äiti on usein perheessä se, joka päättää arjen tulemiset ja menemiset. Usein äiti myös osallistuu lapsen elämää koskeviin neuvotteluihin ja tapaamisiin.\n– Eron jälkeen isän ja lapsen kahdenkeskinen aika lisääntyy, ja isällä on aikaa sekä tilaa olla juuri sellainen isä kun haluaa, Hietanen kertoo.\nTärkeintä olisi, että lapsi voisi säilyttää läheiset välit kumpaankiin vanhempaan.\nTutkimuksessa käytiin läpi aikuisten kokemuksia lapsuudesta ja vuoroviikkoasumisesta. Useat vastaajat kertoivat arvostavansa vanhempiensa yhteistyökykyä hankalassa tilanteessa. Tärkeintä olisi, että lapsi voisi säilyttää läheiset välit kumpaankiin vanhempaan.\nHietanen ehdottaakin, että erotilanteessa vanhemmat voisivat aluksi tehdä määrä-aikaisen sopimuksen lasten asumisjärjestelystä.\n– Mielellään niin, että lapset voisivat jatkaa asumista tutussa vanhassa kodissa. Kun tilanne on laantunut ja vanhemmat ovat saaneet eroon etäisyyttä, voi alkaa miettimään lasten pysyvää asumisratkaisua.\nOlisi tärkeää, että molemmat vanhemmat viettävät aikaa lapsen kanssa säännöllisesti.\nLapsen näkökulmasta on oleellista, että hänellä on aikaa sopeutua kahden kodin arjen käytäntöihin. Asumistoiveista olisi myös hyvä keskustella lapsen kanssa ja kuulla hänen näkemyksiään asian suhteen. Pienten lasten kohdalla olisi tärkeää, että molemmat vanhemmat viettävät aikaa lapsen kanssa säännöllisesti.\nTällä hetkellä vuoroviikkoasuminen ei ole lain mukaan virallinen asumismuoto. Lapsenhuoltolakiin ollaan kuitenkin tekemässä muutosta, joka mahdollistaisi lapselle kaksi osoitetta. Tämä ei kuitenkaan vaikuttaisi vanhemmille maksettaviin vanhempainetuuksiin, ja ne maksettaisiin edelleen vain toiselle vanhemmista.\n14.10.2015 klo 9:26\n22.10.2017 klo 11:14\nklo 17:12 | 30.12.2019\nOn tämä sairas kuvio: "Tämä ei kuitenkaan vaikuttaisi vanhemmille maksettaviin vanhempainetuuksiin, ja ne maksettaisiin edelleen vain toiselle vanhemmista. "\nYhteen mentäessä aikuisten on mietittävä mahdollisen eron sattuessa, ettei toinen voi olla toisen elättinä siihen asti kunnes lapsi on täysi ikäinen. Miespoloiset, jotka joutuvat elättämään exiään. Usein kuulee nuorten naisten suusta kuinka haluavat mahdollisimman rikkaan miehen. Mitä se on muuta kuin toisen hyväksikäyttöä? Sama se on näiden kohdalla, jotka vinkuvat lasta ja uhkailevat erolla ja se ero sitten tulee lopulta kuitenkin ja mies jota on uhkailtu ellei nainen saa lasta, joutuu maksumieheksi.\nSuomen valtio jatkaa sitten henkistä väkivaltaa, kun lapset vie äiti ja joutuu vielä maksumieheksi kun ex kikkailee eikä uusi mies saa laittaa edes kirjojaan asuntoon ettei tule elatuksen kanssa ongelmia.\nOn korkea aika ettei 50/50 sopimuksessa kukaan maksa kenellekään mitään, jos lisät menee jo sille kiristäjälle.\nTrendikäs klassikko: näin teet silkinsileän kiisselin


Kanapeet: Amerikan pekoniin käärittyjä possun noisetteja meloni-salaattipedillä\nAmerikan pekoniin käärittyjä possun noisetteja meloni-salaattipedillä\nHalusin tarjota eilisen illallisen lihan salaattipediltä. Possun filee grillattiin noisetteina pekoniin käärittynä. Taas tuli todistettua, että rypsiporsaan liha pysyy tosi mehevänä grillatessa. Ihana salaatti ja mielestäni myös salonkikelpoinen ulkonäöltään. Salaattikastike kruunasi kokonaisuuden.\nAmerikan pekoniin käärityt possun noisetit\n1 kpl HK possun pintamaustettu sisäfilee\n1 pss (170 g) Amerikan Pekonia\nOta possun filee huoneenlämpöön ainakin puoli tuntia ennen grillaamista. Laita varrastikut veteen likoamaan, etteivät pala grillissä. Kuivaa fileen pinta talouspaperiin. Pätki se 9:ään tasamittaiseen osaan. Kiedo jokaisen palan ympärille yksi siivu Amerikan Pekonia. Paketissa on 9 siivua. Pujota varrastikun pituuden mukaan joko 2 tai 3 noisettia/tikku vierekkäin siten, että pekonin päät ovat "sisälle" päin. Näin ne pysyvät noisettien ympärillä grillatessa. Grillaa kypsiksi molemmin puolin.\nSalaattipeti possun sisäfileenoiseteille\n1 punainen chili pieneksi pilkottuna (siemenet pois)\nsalaattikastike de luxe erikseen tarjottuna\nAsettele vuorotellen kummankin salaatin lehtiä laakealle tarjoiluvadille niin, että reunat näyttävät hyvältä. Lado seuraavaksi kumpaakin melonia limittäin salaattien päälle. Ripottele chilisilppu meloniviipaleille ja asettele grillatut noisetit vadin keskelle. Tarjoa kastike erikseen.\nLähettänyt Eija klo 23.57\nTunnisteet: Liharuoat, Salaatit, Vähähiilihydraattinen ruokavalio


Sitruunainen kanapasta eli Pollo Limonello | Sitruunaruoho\nBlogilaskuri\t426,333 kävijää syntymäpäivän 29.1.2011 jälkeen.\nSitruunainen kanapasta eli Pollo Limonello\tTämä oli tosi hyvää ja jää varmasti meidän arkiruokavalikoimaamme! Nappasin alkuperäisen reseptin Pastanjauhantaa -blogista, mutta resepti muokkautui melko runsaasti, koska käytin aineksia, joita kaapista löytyi valmiina. Niinpä kerma korvautui mascarponella ja jugurtti kermaviilillä. Lisäksi lisäsin hiukan sitruunamehun määrää, ja silti kastike maistui vain pehmeästi sitruunaiselta, eikä liikaa dominoinut muita makuja. Lisäksi kastike riittää mielestäni mainiosti neljälle, eli pastaa voi keittää 350g. Pastanjauhajat sekoittivat kastikkeen vain 200g spagettia (ja käyttivät lisäksi enemmän nesteitä/kermaa). Eli riippu varmaan siitä, millaiseen kastikkeen määrään on pastassaan tottunut… Kurkkaa halutessasi alkuperäinen resepti täältä. Voit hyvin tehdä tästä myös kasvisversion. Jätä vain kana pois. Kastike on niin taivaallisen hyvää, että se toimii kyllä ilmankin!\n150 – 200g kermaviiliä\nRuskista broilerisuikaleet rasvassa pannulla. Lisää pilkottu sipuli ja cayennepippuri, kuullota.\nSekoita joukkoon mascarpone, kanaliemikuutio, sahrami, valkosipuli, inkivääri, sitruunan mehu ja hunaja. Jatka kypsennystä hiljaisella tulella, kannen alla, noin 7-10 minuuttia.\nLisää lopuksi kermaviili sekä suolaa ja mustapippuria maun mukaan. Aivan viimeisenä sekoita joukkoon silputtua tuoretta basilikaa ja halutessasi esim 0,5 dl raastettua parmesania.\nSekoita kastike keitetyn pastan joukkoon. Koristele annokset basilikalla ja raastetulla parmesanilla.\nby Taru on 13.07.2011\nPosted in Liha- ja broilerruoat, Pastat\nPosted by Taru on 13.07.2011\nEdellinen artikkeliKinuskikastike kondensoidusta maidosta\tSeuraava artikkeliVuohenjuusto-luumusalaatti pestokrutonkien kera\tJätä kommentti\nsarihoo / 13.07.2011\nTämä on yksi minunkin lempiohjeista. Itse asiassa nyt olen alkanut tekemään tätä vielä yksinkertaisemmin Saku Tuomisen Aglio & Olio kirjan innoittamana eli tasamitat parmesaania, oliiviöljyä ja sitruunankuorta ja -mehua. Kaikki sekaisin, pasta joukkoon ja päälle paistettua kanaa.\nVastaa\tTaru / 13.07.2011\nKuullostaa hyvältä, pitää kokeilla. Tuleeko tuolla ohjeella kovin “sitruunaisen” -makuinen, koska itse en yleensä tykkää, jos on liihan hapokas ?


Ihmisperseiden arkkityypit TOP-10 / Kulmakarvoilla ei ole mitään tekemistä näkemisen kanssa\nSähäkkä kuuloni vievä korvatulehdus pitää minut visusti tämän viikonlopun kotosalla, joten kirjailen sähköiseen muistivihkooni taas jotain semin ilahduttavaa. Duactien pseudoefedriini on btw. paskin lääkeaine ikinä.\nKolme huonoa ja yksi hyvä issue; Lumia 1020 saapui viimein takuuhuoltokierrätyksestä ja sain siihen buranapäissäni ostettua lokaaleilta vendoreilta loputkin kilkkeet. Uskoisin siis pystyväni tuottamaan sen hypetetyn kamerapuhelinvertailuin piakkoin ..sikäli jos Xenoni pysyy ehyenä.\nMitä tänään listataan? No vaix ne kymmenen arkkityyppiä, mihin 90% jalosta kansakunnastamme jakautuu. Loput 10% on varmaan sitten niitä liskomuukalaisia, jotka operoivat Linnémäisten jaotteluiden ulkopuolella. Kykenetkö tunnistamaan itsesi tai elämänkumppanisi listoilta? Kuten edeltävissä listoissa niin myös tässä ei ekana esiintyvä numeroarvo ole mikään rankingi. Olet saattanut vuodattaa näistä samoista issueista Facebookissa ja/tai vanhassa blokissani, mutta kertaus on hiffaamisen alku.\nYksi suomalaisten keskeisimmistä pelkotiloista on jäädä ilman jotain hyödykettä tai palvelua. Pelkotilasta johtuen pitää siis höökiä joka helkkarin paikkaa pienessä ostarihiessä; itseään hitaampia yksilöitä voi töniä tai vähintään mulgoilla pahansisuisesti, jos raamit ei anna myöden kiilaukseen. Hieman kehittyneemmät höökijät ovat saaneet maniallaan lumottua myös lähipiirinsä. Onhan se toki kätevämpää rynniä koheesiossa perheensä kanssa vaikka nyt sinne ruotsinlaivalle ahdasta lastausramppia pitkin.\nElämä, se on täynnä päätösrakenteita joten sitä luulisi, että tiettyyn ikään ennättäneet ihmiset osaisivat rutinoituneesti päättää jutuista. Etenkin jos kyseessä on maailman triviaaleimmat asiat, kuten mikä kastike sopisi Cittarin annossalaatin päälle, otetaanko kastike salaatin sekaan vai erilliseen kippoon.\nKovimmat pullonkaulat muodostuvat yleensä kesäisin ABC-monitoimihuoltamoiden ateriatiskeille, jonne nämä tieverkostojen ruhtinaat ahtaavat itsensä lisäksi ruman perheensä arpomaan safkatilausten kanssa. Helvetti repeää valloilleen viimeistään näiden löydettyä Subwayn, patonkibaarin jossa aterian luomiseen tarvitaan ainakin viisi eri päätöstä.\nKuusi eri patonkia\nJoista saatavilla kahta eri kokoa\nKolme eri juustoa, joista perusasiakas valkkaa yleensä yhden\n18 eri subilaatua(tarkastin tän interwebseistä, tarjonnat vaihtelee)\nTästä saa makoisat 526860288 eri variaatiota, jos joka päivä päättäisit syödä ERILAISEN subin niin projektissa menisi aikaa rohkeat 1443452 vuotta 10 kuukautta 4 nelisen päivää ja risat\nSesonkien ym. mukana vaihtelee tarjonnassa vaikka ja mitä flatbredia ja naania. Otin vain helkkarin laiskan olettamuksen ja nopean päässälaskun. No vähemmälläkin variaatoilla on saatu peruskuluttajan tohvelit sekaisin. Saa toki korjata jos havaitsee lapsuksia.\n3.Julkisilla paikoilla finanssiasioitaan kovaan ääneen puhelimessa hoitavat narkit\nZubet, Juket, Milat ja Könöt. Rakkaalla lapsella on monta nimeä, mutta nämä äidin pikku valkoiset voittajat yleensä kutsuvat itseään nelikirjaimisilla taiteilijanimillä. Substanssien väärinkäyttö, se on kallista harrastusta, johon pitkäaikaistyöttömyys komboaa niinkin hyvin, että äffäärejä pitää välillä selvitellä yhden jos toisenkin alamaailman pankkiirin kanssa. Luonnollisesti tilikirjojen tasaus hoidetaan kännykällä ja vaikka Lidlin kassajonossa, kun riihikuvia pääsee loppumaan niin alkaa rehellinen tavaran tahi palveluiden vaihtaminen. Montako gemmaa* saa Samsunkin kännykästä, suikkarista** tai Fiat Ritmosta. Nämä kaikki em. keissit ovat päivänpolttavia kysymyksiä.\nTäydellinen apatia ympäröivää maailmaa kohtaan rikkoutuu yleensä vasta sitten, jos joku kanssakansalainen erehtyy tuijottamaan sananvaihtoa tovin liian pitkästi.\nNo niin, teit sen. Hienoa! Onnistuit tietämättäsi kusemaan elämästä päihtyneen sedän tai tädin muroihin niin, että joudut suusanallisesti selvittelemään kyyläyksesi juurisyitä. Jos haluat vipinää iltaasi niin vilauta vaikka kirjastokorttiasi lompsasta ja ilmoita olevasi vanhempi konstaapeli Setämies Keskusrikospoliisista(tämä ehdotus on oikeesti tarkoitettu kaskuksi, eli lyhyeksi mutta hauskaksi jutuksi. Poliisina esiintyminen on Suomessa laitonta ..mutta hauskaa näiden katujen nappisilmien kanssa). If the oddisit on sun favoreissa niin ördäävä sielunkemisti säntää karkuun, jos ei niin pääset tod.näk. painimaan ..Malmin Lidlissä.\n5.Pseudoälykäs aka. dorka\nAinoina puheenaiheina jutut, joita tämä aivo onnistunut löytämään suomeksi käännettynä interwebsien keskustelusivuilta. Äärimmäisen raskatahtinen ilta tiedossa, jos et onnistu päihdyttämään itseäsi punkulla nopsaan.\nAivan pahimpia elektroniikkaosastojen kassajonossa, jolloin myyjäpololta tiedustellaan aivan epärelevanttia dadaa väitettävästi ostokohteena olevasta palasta kuluttajaelektroniikkaa. “Suomi24:ssa, joku väitti että ReadyBoost™ voi rikkoa koneeni usbi-väylät. Voitko kytkeä sen tästä 8€ muistitikusta pois?”. Tarkempi jutustelu yleensä paljastaa nämä heebot kuitenkin ihan kouluja käyneiksi kaupunkiporvareiksi, kuten lääkäreiksi, juristeiksi ja sen sellaisiksi. Sitä vain pistää ihmetyttämään, miten nyt vaikka ihmisten hengistä vastuussa oleva lääketieteen lisenssiaatti voi olla niin tiheä, että yksinkertaiset konseptit kuten A)se todellakin tarvitsee sähköä toimiakseen B)sähköä ei vielä kyetä lähettämään pitkiä matkoja ilmateitse.\nYo! Takana kipeä avioero(mies oli täys narsisti! Suomessa takuulla joku maailmanennätys tässä) ja edessä estrogeenikorvaushoito. Hiukset lyhkäisiksi ja muotoiluvaahdolla pystyyn. Komeuden kruunaa shokkiväri ja miesmäinen pukeutuminen. Jokaisen alan erityisasiantuntija, johtuen pääsääntöisesti siitä faktoidista, että tämän yksilön vaginasta on pariin otteeseen ryöminyt ihmisvauva ulos. Nuorempia on pakko neuvoa vain joka mahdollisessa käänteessä sellaiseen alistavaan sävyyn. Puhuu puolituhmia sille päälle sattuessaan ja harmillisesti sattuu juurikin sille päälle sangen usein. Yleensä räväkästä viiskybäsestä kuoriutuu sähäkkä pubiruusu aikanaan. Hyvällä tuurilla lutraan väkijuomilla itsensä aikaiseen monttuun.\n90-luku oli toiveikasta aikaa nuorisolle. Internet alkoi aktivoitumaan dial-uppien vaihtuessa kotitalouksissa digitaalisiin linjoihin, framet ja Andy Art oli webbidevaamisen SE juttu ja maailmapolitiikassa pahin kriisi oli Clinttonin Bilin sekaantuminen interneihinsä silleen tuhmasti. Trendikästä oli pukeutua nuhjuisasti, ilman tulevaisuuden suunnitelmia ja perustaa bändi frendien kanssa ..kovimmat jäbät hankkivat itselleen varhaiseläkepaprut mm. masennuksesta tai muista pelkotiloista JA se oli muiden mielestä cool veto!\nTsekkaa vaikka ajankuvallinen elokuva nimeltä Hackers, jos haluat vähän kuvitusta itsellesi.\nNo kävipä sitten niin, että eräs texasilainen football coachi valittiin kovimman maailmanvallan peräsimeen ja nipullinen Mossad-operatiiveja lennätti matkustajakoneet matkustajineen pilvenpiirtäjiin ja Yhdysvaltojen yleisesikuntarakennuksen julkisuun. Bileet loppuivat ja homma vakavoitui. Nykyään nuoriso ei perusta bändejä vaan kickstarter firmoja, flaneli vaihtunut dressmanpukuihin ja suorittamisesta tuli semipakollista, jos nyt ylipäätään halusi elää suhteellisen mukavasti. Tämä kehityskaari ei tavoittanut aivan kaikkia, osa jäi jumiin iloisemmalle aikakaudelle grunge-musiikkinsa ja Stratocasterinsa kanssa. Oikeastaan ihan nastoja tyyppejä, jos pidät ne erosta kansantajuisesta Dubstepista.\nKaikkea täytyy olla ja 2.5 lasta. Jos ei 24h. päivässä täyty normaalien aktiviteettien kanssa niin hankitaan sitten vaikka se viidestoista puolivillaisesti vedetty trendiharrastus tai alkeet viidennestä kielestä. Onhan se ihan kiva kehittää itseään, mutta onko siihen bandwagoniin pakko yrittää repiä aivan kaikki följyyn? Aikahan täytyy kuluttaa, koska vain olemalla vietetty aika on jotenkin epäpyhää ja ahdistavaa; kotiin on moni kuollut sanovat. Tuo edellinen on btw. yksi suosikkini kotoperäisistä lausahduksista, joita on vaikea kääntää muille kielille samalla semantiikalla. Koita vaikka itse vääntää lontooksi seuraava vuoropuhelu\nQ: Mitä teit viikonloppuna\nA: Työviikko oli sen verran rassaava, että minä vain olin\nEt takuulla tee itseäsi ymmärrettäväksi. Olla -verbin jälkeen jäävät valtakielet odottamaan jotain objektia. Saksalainen menee esmes aivan sekaisin yo. väittämästä.\nGlobaalin talouden nero(rikkailta kaikki pois) ja eurokritiikin terävin kärki(välittömästi rajat kiinni ja irti EU:sta). Ennen oli kaikki hyvin ja idänkauppa veti kauppataseet kivoiksi. Työpaikan saamikseksi riitti, että osasi kirjoittaa paperiin oman nimensä jotakuinkin oikein. Palkan työmarkkinamafia kiristi tappiin ja aböyt 30 vuotta pyyhki todella lujaa, kunnes kaksi lamaa ja parit kuplat persraiskasi markkinat. Perusduunari YT-neuvoteltiin kilometritehtaalle ja käteen jäi vain känsät sekä punasilmäiset kuvat Mallorcan matkoilta. Kaikki on herrojen syytä myös se, että muinoin jäi luvut kesken houkuttelevan työtilanteen vuoksi. CVeessä kaksi riviä 1972-2010 Kattivaaran margariinitehdas ja kieltaidoksi ilmoitettu sympaattisesti SOUMI! Pasmat saa kaiffarilta aivan sekaisin kun kyselee paremman yhteiskuntamallin perään.\nQ: Vai vallankumous\nA: JOO! HERRAT SEINÄÄ VASTEN\nQ: Entäs herrojen lapset? Pistetäänkö ne saippuaksi myös keskitysleireillä?\nQ: Onko yliopistosta valmistunut maisteri myös vihollisherra?\nQ: Onko jäbä nimeltä Pol Pot ja vuosi nolla silleen tuttuja?\nA: Ei minua vinokiikarit kiinnosta! Oon rehellinen DUUNARI!\nLaktoosi-intolerantikkokluteiiniyliherkkäautoimmuunisairaus and you know it! Maailman reguloiduin ja suojakaasutetuin yhteiskunta tekee joistakin alamaisistaan hyvin sairaita ilman mitään järkiperäisiä syitä. Siitepöly sytyttää suorastaan palamaan ja pastoroimaton maiton aiheuttaa jopa anafylaktisen shokin. Mitä enemmän sitä enemmän ja palkallinen saikke juoksee, muina aikoina röitä pusketaan buranan ja antihistamiinivalmisteiden siivittäminä. Mahdollisesti menehtyy jos ottaa katsekontaktin toiseen nisäkkääseen.\n*Gramma, SI-järjestelmän perusyksikkö\n**Seksuaalisävytteinen palvelu, limakalvokontakti siittimen ja suun välillä


8.11. konsertin esiintyjät | RSO | yle.fi\nJulkaistu 18.10.2019 - 15:11 . Päivitetty 18.10.2019 - 15:11\nYhdysvaltalainen Joshua Weilerstein (s. 1987) kuuluu tämän hetken kiitetyimpiin nuoriin kapellimestareihin. Hän on toiminut vuodesta 2015 Lausannen kamariorkesterin taiteellisena johtajana, ja kautta on jatkettu kestämään kevääseen 2021. Lisäksi hän kiertää ahkerana vierailujohtajana eri Euroopan ja Yhdysvaltain orkestereissa.\nMuusikkoperheeseen syntynyt Weilerstein voitti 2009 Nikolai Malko -kapellimestarikilpailun Tanskassa. Hän on sen jälkeen solminut tiiviit yhteistyösuhteet moniin pohjoismaisiin orkestereihin ja on vieraillut aiemmin myös Radion sinfoniaorkesterin johtajana.\nPian kilpailuvoittonsa jälkeen Weilerstein debytoi myös mm. Saksan radion filharmonikkojen, Napolin Teatro San Carlon ja BBC:n sinfoniaorkesterin johtajana. Hän valmistui Bostonin konservatoriosta kapellimestariksi ja viulistiksi 2011.\nWeilerstein on johtanut monia amerikkalaisia orkestereita, kuten Los Angelesin filharmonikkoja, Baltimoren sinfoniaorkesteria ja Toronto Symphonya, sekä toiminut New Yorkin filharmonikkojen apulaiskapellimestarina.\nWeilerstein debytoi taannoin Euroopan kamariorkesterin johtajana, ja tulossa on debyytti BBC:n Walesin kansallisessa orkesterissa. Tällä kaudella hän palaa johtamaan mm. Ranskan kansallisorkesteria, Royal Liverpool Philharmonic Orchestraa sekä Lontoon ja Tukholman filharmonikkoja. Marraskuun lopulla vuorossa on kiertue Lausannen kamariorkesterin kanssa.\nOssi Tanner (s. 1997) voitti Leevi Madetojan pianokilpailun 2015 ja Tampereen pianokilpailun 2017. Hän on esiintynyt Suomen lisäksi monissa muissa Euroopan maissa.\nTanner aloitti pianonsoiton opiskelun kuusivuotiaana ja jatkoi opintojaan mm. Sibelius-Akatemiassa ja Pariisin konservatoriossa. Hän on myös osallistunut monille mestarikursseille ja opiskellut 2013 perustetussa Nuorten pianoakatemiassa. Tanner valittiin 2015 Pro Musica -säätiön vuoden nuoreksi muusikoksi.\nTanner on soittanut useimpien Suomen orkestereiden kanssa, ja kaudella 2017–18 hän oli Sinfonia Lahden residenssitaiteilija. Tällä konserttikaudella hän esiintyy RSO:n lisäksi Oulu Sinfonian ja Sinfonia Lahden solistina\nTanner oli 2014 Mäntän musiikkijuhlien, 2015 Kuhmon kamarimusiikin ja 2017 Hauhon musiikkijuhlien nuori taiteilija. Hän on esiintynyt myös Naantalin ja Turun musiikkijuhlilla sekä Lahden Sibelius-festivaalilla. Hän on soittanut kamarimusiikkia myös RSO:n, Tapiola Sinfoniettan ja Sinfonia Lahden muusikoiden kanssa ja esiintynyt eri puolilla Eurooppaa.\nLiettuassa syntynyt Jonas Silinskas muutti Suomeen vuonna 2009 ja on siitä lähtien työskennellyt Tampereen, Turun ja Kuopion kaupunginorkestereissa sekä Ruotsissa Göteborgin sinfoniaorkesterissa.\nTätä nykyä Silinskas on Radion sinfoniaorkesterin ensimmäinen soolotrumpetisti. Lisäksi hän opettaa Tampereen konservatoriossa. Suomen ohella hän on pitänyt mestarikursseja muun muassa Italiassa ja Etelä-Koreassa.\nOrkesterisoiton ja sooloesiintymisten ohella Jonas soittaa muun muassa jazzia, funkia ja soulia.


Mikä puu on paras veistopuu, pehmein ja tietoa myös muista - Puutyöt - Suomi24 Keskustelut\nMikä puu on pehmein puu veistää?\nMitkä muut puut on helppoja veistää, esim veistoksiin?\nMitkä kestää ulkona?\nLehmus on kuulemma veistomiesten suosiossa. Leppä ja tervaleppä ovat myös pehmeitä.\nEurooppalainen lehmus ei nyt ihan vastaa tuota amerikkalaista "basswoodia". Bassis on kevyempää ja ehkä hiukan mukavampaa työstellä. Minulla oli aikoinaan vähän vaikeuksia saada tuota paikallista lehmusta (saamaton nahjus), kun ei sitä täällä pohjoisempana juurikaan kasva, ja niinpä tilasin amerikkalaista. Se oli ihan mukavaa veisteltävää, etenkin kun nuo näppivoimat on kehittyneet koivua, pihlajaa, tiukkasyistä mäntyä ym. vuoleskellessa.\nSain sitten myös kotimaista, mutta maksoin lopulta turhan suolaisen hinnan muutamista paloista. En kuitenkaan oikein innostunut tästä paikallisesta. Sehän on melkein kuin leppä tai haapa. Voi olla, että suuremmissa töissä sillä erolla on merkitystä.\nOlen kyllä huomannut sen, että veitsen terän muodolla on ehkä se suurin merkitys veiston sujumiseen. Esim. Pfeililtä löytyy mm. no:13. Se saisi olla hiukan lyhyempi, mutta menettelee. Mikroviistettä piti hiukan muokata ja kiillottaa kunnolla. BeaverCraftilta minulla on pari 35 mm terällä olevaa ja niissäkin oli pientä "säätöä". Karkeampaan työhön on pari Moraa eli 106 ja 122, ja tietysti "hookki". Syksyn tuleviin hankintoihin kuuluu pari kpl. FlexCut:in KN13. Sitten on kalusto siinä asennossa, että selviän sillä "eläkkeelle".\nLepät ja haapa ovat ihan ok pienempien esineiden vuoleskeluun, riippuu tietysti mitä tekee, ja hyvät teroituskivet/jigit on hyvä olla olemassa. Itse veistän lähinnä pienehköjä puu-ukkoja, menninkäisiä jne. Hain muuten juuri "halkokuorman" leppää ja haapaa. Sillä pitäis pärjätä pari vuotta.\nkoivu ulos ja kataja on pehmyttä veistää\nApassi on kyllä aika pehmeää..\nMitä pehmeämpi puu sitä terävemmät raudat pitää olla että jälki tulee siistiä.\nKatajasta on hankala saada isompia aihioita. Pihlajasta saa helpommin, mutta on vaikea saada ydintervettä. Mutta pehmeytensä takia kannattaa hankkia. Pieniin töihin on taikinamarjan pensaan oksat mukavan pehmeitä.\nTuli mieleen että kuusen oksatyvi on myös mukavan pehmeää. Niitä on joskus aika isojakin. Varsinkin poikkisyyhyn on miellyttävä työstää.\n-Koivu yleisin materiaali, saa helposti joka paikasta. Homehtuu ulkona\n-Lehmus ihan hyvää joskin tarvii terävät raudat ja tylsyttää, ei kestä ulkona senkään vertaa\n-Haapa ja leppä pehmosia joskin kuivan v-mäisen nihkeitä ja huonosti luistavia.\n-Tiukkasyinen lapinhonka hyvää veistää ja kestää ulkona, hiushalkeamat riesana.\n-Kuusi ja mänty syyvaihteluiden takia ei suositeltavaa veistettävää\n-"Pähkinäpuu" ja "mahonki", monia eri lalajeja, euroopasta, afrikasta, amerikasta, veistopuuna onnen kauppaa, riippuu ihan minkä lankun sattuu käsiin saada, ja kallista.\n-Tammi kuivana tosi kovaa kosteempana menettelee.\n-Listaa voi jatkaa loputtomiin, suosittelen pysymään kotimaisissa puissa, ei tule niin suuria kustannuksia.\nRiippuu Mitä halutaan veistää, moottorisahalla karhu vai veistoraudalla alttaritaulu,\nVeistämiseen Basswood (lehmus), Boxwood (pieniin ja tarkkoihin veistoksiin) .\nAsiasta on vaikea saada tietoa, syystäkin, ja kun katsoo kuluja alkaa miettiä jospa vain kotimaista. Tietokone auttaa nykyään! Leppä oli nauhahiomakoneelle suotuisa ja niin varmaankin haapakin mutta niiden varastointi on pitkä prosessi jos tahtoo ettei halkeile, ilmiö voi olla yleinen myös muille lehtipuille. Kulut unohtuu kun laittaa jemmaan kuivumaan, myös vähän tyyriinpää lajiketta.\nKoivu ja suht´ tiheäsyinen mänty. Männyssä ainakin poikkisyyhyn veistäminen on vähän tiukempaa, mutta siihen auttaa kummasti kun on terävät työkalut. Viime syksynä sain viitisentoista metriä punahonkaa -riittänee loppuiäksi:D\nSiitä syntyy hienoja esineitä. Parafiiniöljyllä se väri voimistuu ja muuttuu hiukan kellertävään suuntaan ja sellakalla sitä voi tietysti värittää vahvemmin.\nLeppääkin vuolen välillä, mutta ulkomaisia lajeja en imagosyistä enää käytä lainkaan. Joskus laitan pintaan lehti- tai vaskikultauksen.\nNo tietysti jäi sanomatta muutama juttu. Puuveistos(kin) säilyy ulkona kun vetäisee pintaan useamman kerroksen pellavaöljyn ja tärpätin seosta, eli n. 30 % tärppiä ja 70 % pellavaöljyä. Ilman tärpättiä pellavaöljy homehtuu ulkona. Väri toki muuttuu ajan myötä, mutta ei laho niin helposti, tai tällainen vaikutelma minulle on muodostunut, saatan olla väärässä. Lisäksi on olemassa erilaisia värittömiäkin puunsuojia ulkokäyttöön, mutta niiden omituisuuksista tai ominaisuuksista en tiedä. Nykyisin en tee ulos juuri mitään, koska pienempiä, seinille tai hyllyyn tarkoitettuja pulikoita on joutuisampi tehdä, ja niistä saa ihan hyvän korvauksen.\nBauhaus myy keisaripuuta surfauslautoja varten. Se on pehmeää, kevyttä ja sopii veistämiseen.


Ilmaisen tiedostofoorumin avulla voit selvittää, onko esclient.exe virus, troijalainen, vakoiluohjelma, poistettava mainosohjelma vai tiedosto, joka kuuluu Windows-järjestelmään tai johon voit luottaa.\nProsessi kuuluu ohjelmistoon ESClient.exe, kirjoittaja 6059261 CANADA INC .\nKuvaus: esclient.exe sijaitsee kansiossa C: \_ Windows. Windows XP, 7, 10-tiedostojen tiedostokoko on 58880 tavua.\nOhjelmassa on näkyvä ikkuna. Sovelluksella ei ole tiedostokuvausta. Ohjelma käynnistyy Windowsin käynnistyksen yhteydessä (katso rekisteriavain: HKEY_LOCAL_MACHINE \_ SOFTWARE \_ Microsoft \_ Windows \_ CurrentVersion \_ Run). esclient.exe ei ole Windows-ydintiedosto. esclient.exe näyttää olevan pakattu tiedosto. Siksi tekninen turvaluokitus on 63% vaarallinen .\nTärkeää: Jotkut haittaohjelmat naamioivat itsensä esclient.exe-tiedostona, varsinkin jos ne sijaitsevat kansiossa c: \_ Windows tai c: \_ Windows \_ system32. Siksi tarkista tietokoneesi esclient.exe-prosessi, onko se tuholainen. Suosittelemme Security Task Manager -sovellusta tietokoneesi turvallisuuden tarkistamiseen. Se on yksi Washington Postin ja PC Worldin vuoden 2005 suosituimmista ladattavista kuvista .


Tutustu Tšekin maaseutuun pyöräillen – kylpyläkaupunkeja ja vehreitä reittejä\nKarlovy Varyn idyllinen vanha keskusta sijoittuu jokien ympärille.\nPraha on monelle jo tuttu, mutta Tšekin tasavallassa on paljon muutakin koettavaa. Ota pyörä tai auto alle ja lähde kiertelemään vehreää maaseutua pikkukylineen ja kylpyläkaupunkeineen. matilda katajamäki\n19.8.2018 Teksti: Matilda Katajamäki Kuvat: iStock, Matilda Katajamäki, Destination agency for Karlovy Vary Region, CzechTourism, Moser, Run Czech\n10 litraa lähdevettä päivittäin! Sen verran joutuivat hurjimmillaan juomaan menneiden vuosisatojen kylpylävieraat Karlovy Varyssa (saksalaiselta nimeltään Karlsbad) ja Mariánské Lázněssa (Marienbad). Saksan rajan läheisyydessä sijaitsevissa pikkukaupungeissa kävivät itseään virvoittamassa muun muassa Johann Wolfgang von Goethe ja Richard Wagner, ja kylpyläperinteet elävät yhä.\nMolempien kaupunkien keskustoissa on lukuisia mineraalivesilähteitä, joista saa vapaasti käydä juomassa. Oikeaoppinen kylpylävisiitti tosin alkaa lääkärintarkastuksella, jossa kartoitetaan vaivasi ja selvitetään, mitkä lähteet voisivat auttaa niihin. Pitsihuvilamaiset kolonada-rakennukset lähteiden ympärillä on rakennettu suojiksi veden juojille.\nMariánské Lázněn keskustassa on kahdesti päivässä klassisella musiikilla tehostettu suihkulähdenäytös.\nTavallisena arkiaamuna Mariánské Lázněn kolonadassa pyörii lähinnä paikallisia täyttämässä vesipullojaan. Osalla on oma perinnemuki säilössä numeroidulla paikallaan hyllyssä. Uskaltaudun maistamaan vettä: suolaista, hyvin metallista, ei voi sanoa hyvänmakuiseksi. Mutta 10 litraa päivässä voisi hyvinkin tehota mineraalien puutteesta johtuviin vaivoihin!\nOnneksi kylpyläkaupungeista voi nauttia myös muilla aisteilla. Mariánské Lázně on rauhallinen pikkukaupunki, jossa voi rentoutua kylpylähoitojen sekä hyvän ruoan ja juoman parissa.\nKarlovy Vary on isompi, mutta sieltäkin puuttuu suurkaupungin hektisyys. Kaupungin keskellä virtaa Teplá-joki, jonka rannoilla ja ostoskaduilla on laaja kävelykeskusta. Autojen puuttuminen tekee tunnelmasta idyllisen ja rauhallisen. Kävelykadun terassille on mukava istuutua juomaan lasilliset paikallista kotitekoista limonadia, ellei sitten jopa paikallista yrttilikööriä Becherovkaa.\nLasinpuhallusta on meditatiivista seurata.\nMoserin lasitehtaalla Karlovy Varyssa pääsee seuraamaan lasinpuhaltajien työskentelyä kuumuutta hohkaavien uunien äärellä. Näky on kuvauksellinen ja meditatiivinen: kymmenet puhaltajat ja heidän apulaisensa kuumentavat ja muotoilevat lasia ja vievät lopulta valmiit maljakot jäähtymään.\nPyörän selässä maaseudulla\nLehmät märehtivät laitumella ja apilapellot hehkuvat punaisinaan, kun poljemme Ohre-joen rantamaisemissa. Olemme lähteneet pyöräilemään historiallisesta Chebin kaupungista ja määränpäämme on Loketin kaupunki, jossa James Bond -elokuva Casino Royalen kohtauksia on kuvattu.\n– Pyöräily on juuri oikea nopeus matkustaa, sanoo pyöräilyoppaamme Vitek, ja ymmärrän, mitä hän tarkoittaa. Maisemat vaihtuvat nopeasti, mutta ehdin huomata kauniit yksityiskohdat ja haistaa kesän tuoksut.\nSilloin tällöin reittimme kulkee jonkin pikkukylän tai -kaupungin läpi, ja ne ovat kaikki kauniita. Itäblokkimenneisyydestä muistuttavat kolhot voimalat, tehtaat ja viljasiilot, joita vehreän maiseman keskeltä putkahtaa aika ajoin.\nTšekissä on paljon valmiiksi suunniteltuja kauniita pyöräreittejä.\nAjamme nyt valtakunnallista pyöräilyreittiä numero 6. Tšekissä on laaja ja hyvin merkitty pyöräreittiverkosto, ja ainakin tällä reitillä tiet ovat hyvässä kunnossa. Autoja näkyy maalaisteillä vähän, ja osa matkasta on hyväkuntoista pyörätietä. Pyörävuokraamoja on paljon, esimerkiksi maan rautatieyhtiö vuokraa pyöriä monilla asemillaan.\nLoketin kaupunki linnoineen lepää vuoren rinteillä.\nNeljän tunnin ja 45 kilometrin jälkeen sunnuntaipyöräilijää jo väsyttää, ja Loketin upeasti vuorenrinteillä sijaitseva kaupunki linnoineen on tervetullut näky. Ajamme suoraan paikalliseen pivovariin eli pienpanimoravintolaan nesteyttämään itseämme. En juo usein olutta, mutta nyt täytyy myöntää, että nämä lähituotteet ovat todella hyviä.\n– Meillä päin olutta ei edes kutsuta alkoholiksi, se on nestemäistä leipää, Vitek sanoo. Olut on kuulemma urheilujuoman tšekkiversio. Oluesta kiinnostuneelle matkailijalle Tšekissä onkin paljon nähtävää, esimerkiksi panimojen kiertokäynnit ja Karlovy Varyn olutkylpylä.\nKarlovy Varyn puolimaratonilla juostiin mukulakivillä.\nKun Karlovy Varyn puolimaratonin lähtölaukaus kajahtaa, kaiuttimista soi Bedrich Smetanan Moldau. Klassinen sävellys sopii hyvin siivittämään minun ja 4 000 muun juoksua kauniissa kaupunkimaisemissa. Tapahtuman fiilis on mukavan rento, kuten myös sen ihastuttava slogan ”All runners are beautiful”. Kaupunkilaiset kannustavat meitä joka käänteessä, lapset erityisen innokkaasti.\nRunCzech järjestää vuoden mittaan kahdeksan juoksukisaa eri puolilla Tšekkiä. Tunnetuin on Prahan maraton, mutta pienemmät tapahtumat ovat yhtä lailla hyvin järjestettyjä ja kokeilun arvoisia. Pääsen maaliin Karlovy Varyssa ilmeisesti kerran elämässäni parhaana suomalaisena – koska taidan olla ainoa.\nMiksi ihmeessä Robert de Niro, Leonardo DiCaprio, Scarlett Johansson ja Uma Thurman ovat käyneet Karlovy Varyssa? Syynä on joka heinäkuussa järjestettävä elokuvafestivaali, joka kuuluu Euroopan tärkeimpien ja vanhimpien filmifestivaalien joukkoon.\nVuonna 1701 perustetussa Grandhotel Puppissa ovat käyneet muiden muassa Bach, Beethoven ja keisarinna Maria Teresia.\nFestivaalien hot spot on kaupungin hienoin hotelli Grandhotel Pupp, jonka pihalla on siellä yöpyneiden tähtien nimilaattoja kuin Hollywoodissa ikään. Puppin ravintolassa, baarissa ja kasinolla voivat käydä muutkin kuin hotellivieraat, eivätkä hotellihinnatkaan sesongin ulkopuolella ole tähtitieteelliset.\nLieneekö festivaalin ansiota, mutta Puppin läheisillä rantakaduilla on lukuisia luksus- ja muuten kiinnostavia vaate- ja kenkäliikkeitä. Pikkukaupungin rauhallisissa puitteissa on mukava shoppailla.\nViiden tähden ekohippeilyä\nAivan toisen tyylistä luksusta on tarjolla pikkuisessa Mcelyn kylässä, joka sijaitsee noin 60 kilometrin päässä Prahasta. Siellä sijaitsee viiden tähden eko-chic-linnahotelli Chateau Mcely. Mihinkään näin hipsteriin ei odottaisi törmäävänsä Tšekin maaseudulla.\nChateau Mcelyssä harrastetaan viiden tähden ekohippeilyä.\nLinnan pihalla tuoksuu oma yrttimaa ja meditaatiopihassa voi käydä halaamassa äiti ja lapsi -aiheista patsasta. Tänne voi tulla vain syömään ja nauttimaan linnan puutarhasta, ennakkovaraus on suositeltavaa. Lähiruoka, myös kasvisannokset, ovat herkullisia (Tšekki ei muuten ole edelleenkään kovin kasvissyöjäystävällinen maa).\nHotellissa valmistetaan omaa luonnonkosmetiikkaa, jota pääsemme myös itse tekemään pikakurssilla. Sekoittelemme pienissä kulhoissa eteerisiä öljyjä, jojobaöljyä ja ruususuolaa. Kotiin lähtee suihkuöljyä ja vartalonkuorinta-ainetta tyylikkään mustissa purkeissa.\nKarlovy Varyyn ja Mariánské Lázněen pääsee helpoiten lentämällä Prahaan, josta pääsee molempiin kaupunkeihin bussilla tai junalla. Regiojet-bussifirma liikennöi Prahan kentältä suoraan Karlovy Varyyn. Matka kestää noin 2,5 tuntia. Myös auton vuokraaminen on hyvä vaihtoehto seuduilla kiertelyyn. Finnair, Czech Airlines ja Norwegian lentävät Prahaan suoraan Helsingistä.


Hesekiel, 33 - Raamattu ja Biblia - Bíblia Católica Online\n17. Ja vielä sinun kansasi lapset sanovat: 'Herran tie ei ole oikea.' Juuri heidän omat tiensä eivät ole oikeat.\n21. Kahdentenatoista meidän pakkosiirtolaisuutemme vuotena, kymmenennessä kuussa, kuukauden viidentenä päivänä tuli minun luokseni pakolainen Jerusalemista ja sanoi: "Kaupunki on valloitettu."\n24. "Ihmislapsi, ne, jotka asuvat noilla raunioilla Israelin maassa, sanovat näin: 'Aabraham oli vain yksi, ja hän peri maan; meitä on paljon, meille on maa perinnöksi annettu.'\n30. Ja sinä, ihmislapsi! Sinun kansasi lapset puhuvat sinusta seinänvierustoilla ja talojen ovilla ja sanovat keskenään, toinen toisellensa, näin: 'Lähtekää kuulemaan, millainen sana nyt on tullut Herralta.'\nHerra Israelin elää ihmislapsi jumalaton kuoltava kääntyy maan päivänä saa tekee totisesti


Projektio-oppaan toteutus Agfa HealthCaren röntgenlaitteen käyttöliittymään\nAndersen, Jonna; Hyöky, Mari (2017)\nTämän opinnäytetyön tarkoituksena on toteuttaa Agfa HealthCaren röntgenlaitteen käyttöliittymään uutena toiminnallisuutena projektio-opas. Projektio-oppaan tavoitteena on tukea röntgenhoitajan työtä tarjoamalla suoraan käyttöliittymältä projektiokohtaiset ohjeet. Näin röntgenhoitaja voi varmistaa helposti ennen kuvaamista kohteen oikean rajauksen sekä tarkistaa kuvauksen jälkeen täyttääkö röntgenkuva hyvän kuvan kriteerit. Projektioiden tuntemus on oleellinen osa röntgenhoitajan työtä. Suurin osa röntgenkuvien hylkäyksistä johtuu potilaan asettelu- ja rajausvirheistä.\nOpinnäytetyö toteutettiin projektina yhdessä Agfa HealthCaren ja erään Helsingin ja Uudenmaan sairaanhoitopiirin (HUS) sairaalan röntgenosaston kanssa. Projektissa tehtiin jokaiseen Agfa HealthCaren röntgenlaitteen käyttöliittymästä valittavaan projektioon kaksi esimerkkikuvaa. Ensimmäinen niistä on asettelukuva, josta näkyy kuvattavan kohteen oikea rajaus. Toinen on röntgenkuva, josta näkyy millaiselta valmis röntgenkuva tulisi näyttää HUS:n hyvän kuvan kriteerien mukaan.\nAsettelukuvat otettiin valokuvaamalla projektioita ja röntgenkuvat etsittiin kyseisen sairaalan röntgenlaitteen palvelimelta. Jokainen valokuva ja röntgenkuva muokattiin Agfan röntgenlaitteen käyttöliittymään varatun tilan mukaiseksi. Lopuksi kuvat lisättiin Agfan röntgenlaitteen käyttöliittymälle. Lisäksi työssä verrattiin sairaalan valotusindeksiarvoja Agfa HealthCaren viitearvoihin ja DAP-arvoja Säteilyturvakeskuksen (STUK) vertailutasoihin.\nOpinnäytetyön tuotoksena on Agfa HealthCaren röntgenlaitteen käyttöliittymään integroitu projektio-opas, jonka hyötynä on nopea tiedonsaanti. Tuotosta käytetään yhteistyössä toimineessa sairaalassa sekä mahdollisesti muilla Agfan HealthCaren asiakkailla globaalisti.


Monet toivoili treenipostauksia enemmän, joten tässä on nyt ensimmäinen, joka oli jäänyt vähän unhoksiin tuonne arkistojen syövereihin muutama viikko sitten kuvattuna. Varoitus! Kuvat ovat huonolaatuisia ja hassuja, pahoittelen! Oltiin tätä mäkitreeniä vetämässä Jannen kanssa kun hoksasin siellä yhtäkkiä, että otetaanpas kuvat tästäkin muistoksi.\nEn ollut oikeastaan tämän tyyppisiä treenejä aikaisemmin tehnyt, joissa treenataan räjähtävyysliikkeitä sekä intervallityyppisesti samassa treenissä. Intervalli-juoksulenkkejä olen kyllä tehnyt, mutta tämä oli minulle aivan uutta. Tämän treenin tarkoituksena on nostattaa maitohappojen sietokykyä, eli siis rääkätään kroppa aivan henkihieveriin. :D Välillä on virkistävää kokeilla uusia treenimuotoja ja tämän voisin kyllä sisällyttää pysyvästi viikon treeneihin. On kyllä tehokas!\n-Aluksi hölkätään rauhalliseen tahtiin 20min.\n-Sitten aloitetaan mäkijuoksut. Täydellä teholla juostaan jyrkkää mäkeä ylös ja kävellään se sitten palautuksena rauhallisesti takaperin alas. (Takaperinkävely mäkeä alas rasittaa vähemmän jalkoja.) Sitten saman tien takaisin ylös täydellä teholla. Mäkijuoksuja tehdään aina kolme kertaa peräkkäin ja yhteensä neljä sarjaa (4x3).\n-Sarjojen välillä pidetään noin 2minuutin lepo käveleskellen rauhallisesti ja samalla hörpitään vettä.\n-Mäkijuoksujen jälkeen tehdään heti perään askelkyykkyjä ylävartalon kierrolla aina puolta vaihtaen. Polvi 90asteen kulmassa, eikä polvi saa ylittää jalkaterää.\n-Askelkyykystä tehdään heti perään (voi hölkätä muutaman metrin siirryttäessä toiseen liikkeeseen) luisteluloikkija puolelta toiselle räjähtävästi.\n-Liikkeiden välillä noin 1-2minuutin lepo.\n-Supersarja tehdään 3x10 molemmille puolille\nLoppuverryttelyksi hölkätään 20minuuttia.\nHeh, toivottavasti noista kuvista saa edes jonkinlaisen kuvan, että mitä niissä on tarkoitus tapahtua. Mulla oli tämän treenin jälkeen ihan paikat jumissa, kivasti sai uudenlaisia ärsykkeitä lihaksille! Huomasin kyllä, että oma räjähtävyys oli aika heikkoa, mutta tässähän sitä kehittyy, kun sitä rupeaa harjoittelemaan. Tätä olisi sopiva määrä harjoittaa kerran viikossa intervallitreeninä. Treenin sarjoja voi nostaa pikkuhiljaa kehittyessä. Sit eiku vaan mäkejä spurttailemaan! :)\nLähettänyt Jozella K klo 0.17\nTunnisteet: Working Out\nKia Karin 21. elokuuta 2013 klo 0.41\nTosi havainnollinen treenipostaus, tykkäsin hurjasti (-: Tuli heti sellanen fiilis, että tekee mieli lähteä kokeilemaan!\nJozella K 23. elokuuta 2013 klo 19.29\nHeh, hienoa jos tuli! :)\nKatya 21. elokuuta 2013 klo 11.05\nMinäpäs lähden tästä samantien ettimään jonku mäen, että voin vetästä ton treenin :D\nEve 23. elokuuta 2013 klo 9.30\nKiitti vinkistä! Pakko kyllä itsekkin kokeilla joskus :) Missähän päin Oulua tämä mäki sijaitsee, oon itekkin täältä Oulusta eikä satu tulee mieleen missä tämmösiä hyviä treenipaikkoja olis :)\nJozella K 23. elokuuta 2013 klo 19.30\nOle hyvä vaan! :) Ainakin Heinäpäästä löytyy ja Meri-Toppilasta. :)\nAnonyymi 22. huhtikuuta 2015 klo 1.10\nHei, osaatko sanoa missä heinäpäässä tarkemmin sijaitsee intervalleihin sopiva mäki? :)


Linkit Lontoon Kaulakoru - Rogue keila riipus rannerengas - €63.98 : Linkit Lontoon, pwjewelry.co\nkoti :: Linkit Lontoon Kaulakorut :: Linkit Lontoon Kaulakoru - Rogue keila riipus rannerengas\nRennosti tyylikäs teos sopii pukeutunut ylös tai alas viikonloppuna olo . Suuri monikäyttöinen tuote , voi olla kulunut omasta tai companied jotakaulakoru . Karu , mukava valitus tämä pala on arkikäyttöön joka lähtöön , jokorannalla tai kaupungissa .\nYmpärys : 43 ~ 47cm , riipus : 3.8cm\nLinkit Lontoon Kaulakoru - Rogue keila riipus rannekoru sinua varten . Linkit Lontoon '' '' s fantastinen kokoelma koruja ja lahjoja miehille , naisille ja lapsille you'' '' ll koskaan ilman , että erityinen lahja . Classic Linkit Lontoon kulta rannekoru on niin suosittu kuin koskaan tai jos '' '' re etsivät että vähän jotain erikoisempaa miksi ei katsoa Links of London '' '' s Love huomaa keräämiseen tai niiden laaja valikoima hurmaa . Osta halpa Linkit Lontoon Kaulakorut korujen nyt .\nLinkit Lontoon kaulakoru - Kulta kaulakoru LLNL037\nLinkit Lontoon Kaulakoru - Toivottavasti valkoinen Topaz riipus


Money Monster • Arvostelu | Film-O-Holic.com\nEtusivu › Valkokangas › Money Monster\nMoney Monster valkokangas\nHenri Nerg • 04.06.2016\nPanttivankidraama on rationaalisuudessaan epäuskottava ja satiirissaan hampaaton.\nPanttivankitilanteita tapahtuu valitettavasti säännöllisin väliajoin joka puolella maailmaa. Piston sydämessään tunteva ihminen kirjoittaa nopean pray for -statuspäivityksen ja jatkaa elämäänsä. Tai jää katsomaan, mistä oikein on kysymys.\nJodie Fosterin neljäs ohjaustyö, Money Monster, tarttuu mielenkiintoiseen hitchcockmaiseen aiheeseen, ihmisen haluun tirkistellä väkivaltaa turvallisesti ruudun takaa. Satiiriksi tarkoitettu tarina on hämmentävä sekoitus mielenkiintoisia, mutta nopeasti ohitse vilahtavia pohdintoja, epäuskottavaa käsikirjoitusta ja epätietoisuudessaan suorastaan mykistäviä kohtauksia, joista on vaikea saada selkoa, mitä niillä on haettu.\nLee Gates (George Clooney) juontaa Money Monster -nimistä pörssivinkkejä antavaa ohjelmaa. Lipevä ja ylimielinen, self-help-oppaan kannesta lihaksi tullut Gates joutuu kohtaamaan rajun todellisuuden, kun kesken suoraa lähetystä studioon hyökkää aseistettu mies (Jack O'Connell) ja ottaa Gatesin ja tämän kuvausryhmän panttivangeiksi.\nLähes kaikki trillerit toimivat enemmän tarinallistetun ja fiktiivisen lähestymistavan ehdoilla kuin aidon ja rujon todellisuuden. Hyvä elokuva luo oman todellisuutensa, ja tällaisessa tapauksessa katsoja jättää huomiotta mahdolliset epäuskottavuudet ja juoniaukot. Mutta jos elokuva ei vakuuta heti alusta lähtien, kriittinen katsoja takertuu pienimpäänkin epäuskottavuuteen. Ja Money Monsterin epäuskottavuudet eivät ole todellakaan niitä, joita nettikansa listaa Roland Emmerichin elokuvista.\nKun panttivankitilannetta oli kulunut muutamia minuutteja, aloin miettiä omaa suhtautumistani samanlaisessa tilanteessa ja päädyin johtopäätökseen, että vaikka olisin kuinka samanlainen kusipää kuin Gates, ensiksi mieleeni ei tulisi jutella pyssymiehelle kuin kenelle tahansa höynäytettävälle sijoittajalle. Olisi myös enemmän kuin oletettavaa, että tavallinen ihminen murtuisi henkisesti, lamaantuisi, oksentaisi tai paskantaisi – kaikki mikä silotellulle elokuvateollisuudelle on tylsää tai inhorealistista. Henkilöt toimivat aivan liian rationaalisesti, edes hikoilua ei näyttelijöiden poskilla näy.\nKriittisenä katsojana en kuitenkaan todellakaan usko, että elokuvan olisi tarkoitus olla uskottava kuvaus panttivankitilanteesta. Alku kuitenkin yrittää kaikkensa johtaakseen katsojan uskomaan niin, ja kun ensimmäiset satiirin pilkahdukset alkavat tehdä työtään katsojan manipuloinnissa, peli on jo menetetty.\nElokuva sympatisoi häpeilemättömästi kaappaajaa, joka on menettänyt kaikki rahansa Gatesin ohjeita noudattaen. Elokuva ei kuitenkaan käsittele Tukholma-syndroomaa eikä avaa kaappaajan menneisyyttä niin paljon, että tämä olisi muuta kuin juonta toteuttava tyhjä henkilöhahmo. Näin ollen päätös on vähintäänkin arveluttava, varsinkin kun satiirin taso on mitä on.\nSatiirisen kerronnan heikkoudet näkyvät parhaiten kohtauksissa, jotka ovat niin ylilyötyjä, ettei niitä voi ottaa todesta edes mutkat suoriksi vetävässä elokuvakerronnassa. Money Monster sisältää tukalaan tilanteeseensa nähden paljon pitkitettyjä ja paikallaan junnaavia kohtauksia, joiden tarkoitus on osoittaa kyynisellä tavalla ihmisten välinpitämättömyys. Vertailukohtien löytäminen tosielämästä ei ole vaikeaa, kun ihmiset parveilevat panttivankidraaman välittömässä läheisyydessä ottamassa selfieitä.\nOngelma on kuitenkin satiirin läpinäkyvyys ja sen huono ajoittaminen. Jos elokuva olisi alusta lähtien luonut kyynistä kuvaa rahan ja medianäkyvyyden hallitsemasta maailmasta, mielenkiinto olisi saattanut pysyä yllä pidempään. Kohtaukset, joissa ihmiset katsovat baareissa aitoa panttivankidraamaa kuin tosi-tv-ohjelmaa, eivät itsessään kerro mitään, vaan toimiakseen ne tarvitsisivat huolellisesti luodun kehikon.\nSuljettu ympäristö antaisi mahdollisuuksia sekä visuaaliseen että tarinalliseen kerrontaan vähintään niin paljon kuin se asettaa rajoituksia, mutta tyylillisesti elokuva jää Hitchcockin ja astetta kömpelömpien Hollywood-trillerien imitoinniksi. Gatesin ja hänen esimiehensä Pattyn (Julia Roberts) sananvaihto on melkoisen tylsää eikä mediahuoraamisenkaan käsite ruumiillistu tarpeeksi hyvin Pattyn hahmossa, jota siihen on selvästi yritetty valjastaa.\nLoppua kohden käsikirjoitus tarttuu yhteiskunnallisiin huomioihin paljon terävämmin kuin olisi odottanut, ja muutamat juonenkäänteet toimivat oikeasti. Olisin niin kovasti halunnut pitää tästä elokuvasta, sikäli kun sillä olisi ollut niin suuret mahdollisuudet onnistua. En epäile, etteikö moni katsoja näkisi tätä elokuvaa onnistuneen purevana satiirina, sillä elokuva liikkuu poikkeuksellisen harmaalla ja tulkinnoille vapaalla alueella. Minun ei ole kuitenkaan mahdollista pitää sitä minään muuna kuin epäonnistuneena trillerinä, joka on käsikirjoitettu poikkeuksellisen huonosti.\nSeuraava: Suuri puhallus 2\nTekijät eivät ole vieläkään päättäneet, haluavatko kertoa taikatemppuihin uskomisesta vai niiden läpikatsomisesta.\nEdellinen: Teenage Mutant Ninja Turtles: Out of the Shadows\nTurtlesien uuden tulemisen jatko-osa ei ole kaksinen.\nOhjaus: Jodie Foster\nPääosissa: Jack O'Connell, George Clooney, Julia Roberts\nTuotanto: TriStar Pictures, LStar Capital, Smokehouse, Allegiance Theater\nHotel Artemis ensi-ilta\nMoney Monster TALLENNE\nPanic Room ensi-ilta\nPanic Room TALLENNE\nStranger in You ensi-ilta\nThe Mauritanian TALLENNE


Pirjetta Brander XXII Mäntän kuvataideviikkojen kuraattoriksi - Finland Festivals\nMäntän kuvataideviikkojen vuoden 2017 kuraattoriksi on valittu kuvataiteilija Pirjetta Brander (s. 1970). Brander toimii taiteen kentällä laaja-alaisesti, niin kuvanveiston kuin mediataiteenkin parissa. Hänen tuotantonsa sisältää muun muassa maalauksia, piirroksia, animaatioita ja installaatioita. Viime vuosina Brander on keskittynyt kivi- ja pronssiveistoksiin, joita hän on työstänyt useissa residenssijaksoissa Intiassa. Taiteilijan värikylläisissä ja runsaissa teoksissa limittyvät ilo, tuska, kauneus, ahdistus, riettaus, kauhu ja humoristinen lapsekkuus.\n– Yritän oppia ja ymmärtää, miten maailma ja ihmiset toimivat. Taiteen kautta se onnistuu parhaiten. Vaikka ihmiset ja lähtökohdat olisivat erilaisia, taiteesta löytää yhteisiä nimittäjiä; teoksia, jotka lohduttavat ja naurattavat.\n– Kuvataiteilijana olen utelias ja heittäytyvä, jopa fanaattinen uuden kiinnostuksen kohteen edessä. Tuleva näyttely rakentuu samalla tavoin kuin omakin taiteeni: vahvojen kontrastien kautta.\nAsuttuaan Helsingissä neljännesvuosisadan verran Pirjetta Brander on muuttanut vastikään Mänttään. Kipinä tapahtumaan ja paikkakuntaan syntyi jo ensi kohtaamisella Mäntän kanssa vuonna 2000.\n– Kuvataideviikkojen ilmapiiri kiinnosti. Se oli niin erilainen kuin vastaavat kuvataidetapahtumat ylipäätään. Tapahtuma on vuosien saatossa ammattimaistunut, mutta ilmapiiri on silti pysynyt samana, Brander summaa.\n– Mäntässä on paljon mahdollisuuksia luovaan työskentelyyn sekä mukavia ihmisiä ja ystäviä. Tämä on ylivertainen taidekaupunki Suomessa heti Helsingin jälkeen, toteaa tuore kuraattori ja kertoo tuntevansa itsensä todella tervetulleeksi.


Ystävä kertoo, miten ”Isis-vaimo” Sanna matkusti tuntemattomaan paikkaan ja yhteys katkesi: ”Sanoi, että en ymmärrä hänen tekemisiään” - Ulkomaat - Ilta-Sanomat\nJulkaistu: 7.3.2019 19:41\nSyyrialaiselta pakolaisleiriltä löytyneen Sannan sukulaiset ja ystävät eivät olleet kuulleet hänestä pitkään aikaan. Tule kotiin, Sanna, pyytää vanha ystävä IS:n haastattelussa.\n”Isis-vaimoksi” kutsuttu suomalainen Sanna nousi keskiviikkona otsikoihin CNN:n pakolaisleirillä tekemän haastattelun myötä.\nVideolla Sanna kertoi kääntyneensä muslimiksi 14 vuotta sitten, eli vuoden 2004– 2005 tienoilla. Sanna kertoi CNN:lle tulleensa Syyriaan yhdessä putkimiehenä työskennelleen marokkolaisen miehensä kanssa. Nyt suomalaisnainen haluaa nopeasti pois Syyriasta, sillä sota ja pommitukset ovat pilanneet perheen arjen.\nSannan suomalainen sukulainen kertoo tunnistaneensa Sannan CNN:n julkaisemalta videolta.\n– Katsoin tänään CNN:n videon. Kyllä se tuttu ääni oli. Kyllä hänen on pakko olla sama Sanna.\nSukulainen tunnisti myös videolla näkyneet lapset Sannan lapsiksi.\n– Kyllähän se tietysti oli aika outoa katsoa ja kuulla myös niin sanotun pikkutytön ääni, joka kuulosti siltä, että hän olisi jo aikuinen, vaikka hän on vielä niin nuori, sukulainen sanoo viitaten Sannan 13-vuotiaaseen tyttöön, joka puhuu videolla.\nSukulaisen mukaan hän on saanut Sannan tilanteesta tietoa Sannan lähipiiriltä, joten hän tiesi Sannan asuvan Syyriassa. Sukulaisten korviin on kantautunut tieto, että ainakin yksi Sannan lapsista olisi syntynyt ulkomailla.\n– Hän oli niin pimennossa, ettei häneen oikeastaan saanut mitään yhteyttä.\nIS:n haastattelema sukulainen kertoo tunnistaneensa Sannan (vas.) CNN:n videolta.\nSukulainen ei muista tarkkaa vuotta, jolloin Sanna muutti pois Suomesta. CNN:n jutun mukaan Sanna saapui Syyriaan neljä vuotta sitten. Muissa tiedotusvälineissä on puhuttu 4,5–5 vuodesta.\nNäin ollen Sanna lienee matkustanut Syyriaan joskus vuoden 2014 loppupuolella tai vuoden 2015 alkupuolella. IS:n tietojen mukaan Sanna ilmoitti kuitenkin Väestörekisterikeskukseen vielä vuoden 2015 helmikuussa, että hänen pysyvä kotiosoitteensa oli kaakkoissuomalaisessa kaupungissa.\nSukulainen muistaa nähneensä Sannan viimeksi lähes kymmenen vuotta sitten.\n– Jotenkin tuntui, että hän on todella vanhentunut ja kärsinyt. Ilman ääntä häntä ei olisi mitenkään voinut tunnistaa videolta.\nYstävä kertoo: muutto tapahtui salassa\nIS tavoitti myös Sannan pitkäaikaisen ystävän, joka sanoo kertoo Sannan videolla näkyvän muuttuneen ulkonäön tehneen hänet epäileväksi, mutta muut Sannan haastattelussa antamat tiedot täsmäävät. Sukulaisen tapaan myös hän uskoo elinympäristön vanhentaneen Sannan ulkonäköä huomattavasti.\nEnnen Sannan perheen muuttoa Syyriaan ystävä oli huomannut Sannan aviomiehessä muutoksia. Myös Sanna oli ilmoittanut ystävälleen kääntyneensä muslimiksi ja kysyi ystävältään häiritseekö häntä huivin käyttö.\n– Aviomies muuttui hyvin muslimin oloiseksi ja alkoi pukeutua niin kuin siellä maissa pukeudutaan.\nMyös Ilta-Sanomien haastattelema Sannan entinen naapuri kertoo huomanneensa perheen pukeutumisessa muutoksia. Entisen naapurin mukaan perhe asui joitakin vuosia samaan aikaan helsinkiläisessä kerrostalossa. Naapuri kertoo Sannan vaikuttaneen aivan tavalliselta suomalaiselta naiselta ennen huivia.\nNaapurin mukaan Sanna oli aktiivinen jäsen taloyhtiön kokouksissa. Naapuri ei tuntenut Sannan perhettä tarkemmin, mutta kuvailee perheen tervehtineen häntä aina ystävällisesti.\nBaghouzia on pommitettu, kun viimeisiä Isisin taistelijoita yritetään kukistaa alueella.\nYstävän mukaan Sannan muutto pois Suomesta tapahtui pimennossa. Hän ei osakaan sanoa vuotta, mutta myös hänellä on käsitys siitä, että perhe asui jonkin aikaa Turkissa.\n– Lapsiperheiden äiteinä oli kausia, jolloin emme ehtineet nähdä, mutta jossakin vaiheessa ihmettelin, kun hänestä ei kuulunut mitään.\nYstävä sai yhteyden Sannaan noin vuosi perheen ulkomaille muuton jälkeen. Hän kertoo pitäneensä Sannaan yhteyttä salatun ja suojatun kanavan kautta. Yhteyttä pidettiin vuorotellen ja säännöllisesti. Aiheet olivat arkipäiväisiä ja liittyivät muuan muassa lasten koulunkäyntiin.\nYhteen kysymykseen ei koskaan tullut vastausta: ”Tule kotiin Sanna”\nYstävän mukaan Sanna ei kysymyksistä huolimatta koskaan maininnut asuvansa Syyriassa. Ystävä tiesikin Sannan muuttaneen vain ulkomaille.\n– Hän sanoi, että en varmaan ymmärrä sillä hetkellä hänen olemisiaan ja tekemisiään. Elinolosuhteet olivat sillä alueella hyvin erilaiset. Yritin kysyä, että missä sitten olet. Hän ei kommentoinut.\nMuutama vuosi sitten yhteydenpito loppui kokonaan.\n– Syy oli se, että siellä vain miehet saivat käyttää tietokoneita ja puhelimia, ystävä kertoo.\n– Sillä Sannalla, jonka minä tunsin tapahtui semmoisia elämäntapamuutoksia, jotka aiheuttivat sen, että me emme voineet enää olla yhteyksissä, ystävä jatkaa surullisena.\nBaghouzin lähistöllä sijaitsevalle leirille on paennut paljon ihmisiä Isisin viimeisiltä alueilta.\nKuva: Bulent Kilic / AFP / Lehtikuva\nSannan on kerrottu jatkavan perheineen matkaa pakolaisleirille, jossa Isisiin liitetyt henkilöt eristetään omaan ryhmäänsä turvallisuussyistä ja josta he eivät saa toistaiseksi poistua. Vaikka Sanna toivoo kuumeisesti pääsevänsä takaisin Suomeen, hän uskoo vankilan odottavan häntä.\n– Haluan suojella häntä. Tule kotiin Sanna, ystävä sanoo ääni murtuen.\nSukulainen uskoo Sannan sokaistuneen – suvun korviin kantautui epäilyksiä miehestä\nSukulaisen mukaan Sannan aviomies muutti pois Suomesta ennen vaimoaan. Sanna ja lapset muuttivat vasta myöhemmin perässä. Sukulaisen tietojen mukaan perhe oleili ensin Turkissa.\nSukulaiselle tieto siitä, että Sanna oli eronnut aviomiehestään Suomessa ennen lähtöä tulee yllätyksenä.\n– Aviomiehen takia oli jotain hässäkkää, mistä minä en pysty kertomaan.\n”Isis-vaimo” Sanna erosi aviomiehestään ennen lähtöään Syyriaan\nSukulaisella ei ole myöskään tietoa siitä, oliko Sannan aviomiehellä kytköksiä Isisiin.\n– Minulle on tullut muuta kautta niin sanottua tietoa. Olen jotenkin ymmärtänyt hänen lähisukulaistensa kautta, että mieheen liittyen on ollut epäilyksiä ja häneen on oltu yhteydessä.\nSukulaisen tietojen mukaan aviomies on nyt kuollut, mutta hänellä ei ole tarkkaa käsitystä asiasta. CNN:n haastattelussa Sanna väitti, että hänen miehensä on menehtynyt auto-onnettomuudessa.\n– En olisi asiasta niinkään varma, onko siinä ollut puhtaasti joku onnettomuus vai terroriteko... En ota tarkemmin kantaa, sillä minulla ei ole siitä faktatietoa.\nSukulainen kertoo olevansa huolissaan Sannasta. Sannan päätös muslimiksi kääntymisestä ja Syyriaan muutosta oli hänelle järkytys.\nMies muistaa sukulaisnaisensa täsmällisenä ja järkevänä nuorena naisena. Hänen mukaansa Sanna ei vaikuttanut CNN:n videolla myöskään ajatuksiltaan entiseltä itseltään. Haastattelussa Sanna kertoi matkustaneensa Syyriaan, koska profeetta kertoi, että Syyria on hyvä paikka elää ja hän halusi noudattaa profeetan kehotusta.\n– Olen todella pahoillani, että voi tuolla tavalla niin sanotusti höynähtää. Jotenkin tuntuu niin pahalta tuollainen sokaistuminen. Haastattelusta päätellen taustalla on paljon sellaista, mikä on ikään kuin iskostettua. Ei vaikuta järkevän ihmisen puheelta.


Project Mama: Jouluhöpsähdys\nOli taas aika kaivaa tämä anopin tekemä joulukalenteri esiin.\nIlahdun aina joulukuusta. Yleensä siksi, että katson olevani kaamoksessa voiton puolella: muutaman viikon päästä pallo alkaa kaartaa valoa kohti. Vaikka ennen lomaa on rutistettava vielä työtunteja kasaan eikä maassa ole edes kuuraa, aistittavissa on selvää joulufiilistä. Lapset ovat onnistuneet tartuttamaan jouluhöpsähdyksensä minuunkin, epäjouluihmiseen.\nSkidille tunnustettiin jo syksyllä, että joulupukkipuvussa heiluu oikeasti sukulaismies ja tonttuna toimii sama tyyppi kuin hammaskeijunakin. Epäröin vähän kertoa totuutta sillä pelkäsin, että totuus romuttaisi Skidin jouluilon.\nKävi ilmi, että hän oli epäillyt tarinan vedenpitävyyttä jo jonkin aikaa (ja tehnyt mm. omia savupiippututkimuksia takassamme), mutta ei oikeastaan välittänyt, oliko juttu totta vai ei. Skidi osallistuu edelleen täpinöintiin aivan yhtä suurella innolla kuin Snadikin. Joulupukkiin on hauska uskoa, realiteeteista viis.\nSkidi onkin jo käsikirjoittanut pukille esitettäväksi joulunäytelmän, näperrellyt Snadille hienon joulukalenterin, jossa on erilaisia tehtäviä (mm. älä vingu), ja treenannut saksofonilla joululauluja. Molemmat ovat myös listanneet varsin maltilliset lahjatoiveet.\nTaidanpa siis höpsähtää itsekin. Kerrankos sitä. Nyt vain täytyy skarpata kalenterin kanssa. Snadi olikin jo tunkenut sinne omat sukkansa. Kuulemma vastalahjaksi. Tontut varmasti arvostavat.\nPs. Ilahduin siitäkin, että löysin Clas Ohlsonilta ympäristömerkittyjä tuikkuja, 100% steariinia eli eivät nokea sisäilmaa! Refill-tuikut mahtuvat myös vanhoihin alumiinikuoriin, jos niitä sattuu kotoa löytymään. Ei ole pakko ostaa niitä tuikkujen kyljessä myytäviä pidikkeitä.\nLilnYellow 2. joulukuuta 2015 klo 7.39\n"Älä vingu" - aivan mahtava. :'D\nKatja 3. joulukuuta 2015 klo 10.32\nNo vinkumista on ollut sen verran tänä syksynä että ymmärrän Skidin ajattelua erittäin hyvin. Tänä aamuna kalenterista paljastui armeijatyyliin 5 kyykkyä. O_o\nAnonyymi 4. joulukuuta 2015 klo 11.40\nSisarukset. Siinä on sellanen reilukerho ja rehellisyyden ja suoran palautteen loputon sammio että ei missään.\nElli 2. joulukuuta 2015 klo 10.27\nSaako kysyä, minkä päivän kohdalle tällainen tehtävä oli osunut? :D :D\nmadde 2. joulukuuta 2015 klo 12.44\n22. näyttää olevan.\nKatja 3. joulukuuta 2015 klo 10.29\nElli 2. joulukuuta 2015 klo 10.28\nNiin siis tuo "älä vingu"...\nAnonyymi 2. joulukuuta 2015 klo 13.30\nÄlä vingu, en ehkä kestä :D\nMeidän vanhempi tyttö (4v) kuuli kuinka sanoin miehelle ettei hommata vauvalle (1kk) mitään ite. Salamannopeasti kuului olkkarista: "Minä voin äiti ottaa siskonkin lahjan!". Jaloa. :D\nMut joulu on.<3 oon aina tykännyt joulusta, mutta tottahan se on että lasten myötä tämä höpöttäminen on noussut ihan uusiin sfääreihin.\nKatja 3. joulukuuta 2015 klo 10.30\nIhanan uhrautuvaista! :D Mä huomaan että jouluihminen mussa heräilee. ja jotenkin on paljon kivempaa viettää tää ainakin etelärannikolla kohtuullisen synkkä kuukausi vähän höpsähtäneenä. ;)\nJaana 2. joulukuuta 2015 klo 17.50\nKyllä joulu on ehdottomasti lasten ja etenkin lastenmielisten juhla. ;) Voi sitä jännityksen, ilon, riemun ja odotuksen määrää.\nKatja 3. joulukuuta 2015 klo 10.31\nJep, kyllä tätä on odotettu. :)


LAKIALOITE 58/2012 vp\nLA 58/2012 vp - Kimmo Tiilikainen /kesk ym.\nLaki ansiottoman voiton verotuksesta sähköntuotannossa\nLakialoitteessa ehdotetaan ansiottoman voiton veroa vesi- ja ydinvoimalaitoksille. Vero koskisi voimaloita, joiden investointipäätös on tehty ennen Kioton sopimuskauden alkamista 1.1.1998. Ansiottoman voiton verotuksen ulkopuolelle jätetään pienvesivoimaa, tuulivoimaa, aurinkovoimaa ja uusiutuvia biopolttoaineita käyttävät voimalaitokset. Teollisuuden omakäyttö- ja osakkuussähköön ei kohdisteta veroa. Veron määrä on 10 euroa megawattitunnilta.\nPohjoismaisessa sähköpörssissä kallein tarvittava tuotanto määrittää sähkön hinnan. Kivihiilellä sähköä tuottavat lisäävät myyntitarjouksiinsa päästöoikeuksien markkina-arvon. Vesivoiman ja ydinvoiman tuottajat saavat kivihiilisähkön tuotantokustannuksia vastaavan hinnan sähköstään, vaikkei niille aiheudu päästömaksuja vastaavaa kustannusta. Lakialoitteessa ehdotetulla verolla leikataan vanhoilta vesi- ja ydinvoimaloilta osa päästökaupasta aiheutuvasta ansiottomasta edusta.\nWindfall-vero ei johda sähkön hinnan nousuun. Sähköä otetaan käyttöön ensin muuttuvilta kustannuksilta edullisinta tuotantoa seuraavassa järjestyksessä: vesivoima, ydinvoima, sähkön ja lämmön yhteistuotanto chp, hiililauhde, öljylauhde ja kaasuturbiinit.\nTeollisuuden omakäyttö- ja osakkuussähkö vapautetaan verosta, koska tämä sähkö ei mene sähkömarkkinoille eikä näin ollen kartuta windfall-voittoa.\nRuotsissa vesivoimalla on kiinteistövero ja ydinvoimalla tehoon perustuva vero. Norjassa vesivoimalla on vero, jolla leikataan noin 30 % vesivoimaloiden voitosta. Nämä Ruotsin ja Norjan verot ovat luonteeltaan ansiottomien voittojen veroja.\nVeron tuotoksi on arvioitu normaalivuoden tuotannolla noin 330 miljoonaa euroa.\nansiottoman voiton verotuksesta sähköntuotannossa\nPäästökauppalaissa (311/2011) säädellyn päästöoikeuksien kaupan aikaansaaman sähkön hinnan muutoksesta on ennen 1 päivänä tammikuuta 1998 valmistuneessa vesi- tai ydinvoimalaitoksessa tuotetusta sähköstä maksettava ansiottoman voiton veroa 10 euroa megawattitunnilta.\nEdellä 1 momentissa tarkoitettua veroa ei kuitenkaan ole velvollinen suorittamaan vesivoimalaitos, jonka nimellisteho on enintään yksi megavolttiampeeri.


Akaa-Volley päätti Mestaruusliigan runkosarjan selvään kotivoittoon | Urheilu | Itä-Häme\nEtusivu » Urheilu 26.2.2021 21:08\nHakkuri Urpo Sivula tehtaili 26 pistettä, kun Akaa-Volley voitti perjantaina lentopallon Mestaruusliigan runkosarjan viimeisessä ottelussaan Hurrikaani-Loimaan 3–0. HEIKKI SAUKKOMAA / LEHTIKUVA\nHakkuri Urpo Sivula tehtaili 26 pistettä, kun Akaa-Volley voitti perjantaina lentopallon Mestaruusliigan runkosarjan viimeisessä ottelussaan Hurrikaani-Loimaan 3–0.\nSivula iski 40 passista 24 pistettä, eli tehoprosentti oli erinomainen 60. Hän syötti yhden ässän ja otti yhden torjuntapisteen.\nHurrikaani johti avauserää 22–16 ja 23–19, sillä oli neljä eräpalloa, mutta Akaa-Volley kesti ja voitti lopulta erän 30–28.\nMinkä kouluarvosanan antaisit runkosarjasta?\n– Olin niin huono koulussa, että jätän väliin. Pelasimme kelpo runkosarjan. Sen päätarkoitus oli kehittää peliä niin, että pudotuspeleissä olemme parhaassa iskussa, Sivula sanoi.\nPuolivälierävastustaja selvinnee vasta ensi keskiviikkona.\n– Pidetään nyt viikonloppu vapaata ja maanantaina jatketaan treenaamista. Nyt vain toivotaan, että saadaan pelata kausi loppuun kunnialla, Sivula sanoi.\nHurrikaani olisi voitolla varmistanut kolmannen sijan, mutta nyt Tiikerit pystyy vielä ohittamaan sen. Joukkue oli voittanut kahdeksan edellistä otteluaan. Edellinen tappio tuli marraskuun alussa Savo Volleylle vieraissa.


Yllättävän moni nukkuisi mieluummin yksin kuin puolison kanssa\nperjantai 02.03.2018 klo 18:23\nSängyn jakamisessa puolison kanssa on puolensa ja puolensa.\nMonet tutkimukseen osallistuneet raportoivat kumppanin kuorsaamisesta. ALL OVER PRESS\nSe, miten ja kenen kanssa nukut, ei ole yhdentekevää. Ihminen nukkuu kolmasosan elämästään, joten unen hyvä laatu on äärimmäisen tärkeää. Perinteinen tapa parisuhteissa on nukkua puolison kanssa yhdessä. Sängyn jakaminen toisen kanssa ei kuitenkaan miellytä kaikkia. Itse asiassa yllättävän moni toivoisi voivansa nukkua yksin.\nHerätyskellosovellus Sleep Cyclen tutkimuksen mukaan 41 prosenttia amerikkalaisista nukkuisi mieluummin yksin kuin puolison kanssa. 52 prosenttia kyselyyn vastanneista raportoi heräävänsä puolison kovaääniseen kuorsaamiseen. 30 prosenttia puolestaan myöntää pakenevansa puolison kuorsaamista toiseen huoneeseen.\nKuorsaaminen ei ole ainut ongelma puolison kanssa nukkuessa. Nukkumiseen liittyvät tavat vaihtelevat ihmisten keskuudessa paljonkin: joku haluaa nukkua oman peiton alla, joku yhteisen peiton alla, toinen haluaa nukkua X-asennossa keskellä sänkyä, toiset nukkuvat pilkkopimeässä, toiset kaipaavat valoa, toiset nukkuvat mieluummin viileässä, toiset lämpimässä, toiset torkuttavat ja toiset vihaavat kyseistä tapaa.\nTutkimuksen mukaan vain harvan pariskunnan unitavat menevät aivan yksi yhteen. Makuuhuoneen lämpötilan ja valoisuuden suhteen tuntuu vielä olevan helppo tehdä kompromissi, mutta monet muut eroavaisuudet aiheuttavat nukkumisvaikeuksia. Tutkimuksessa vain 23 prosenttia jakoi saman nukkuma-ajan puolison kanssa.\n68 prosenttia vastanneista myönsi nukkuvansa paremmin seksin jälkeen. Tämän huomion takana on myös tiede: orgasmin aiheuttama hormoniryöppy voi nopeuttaa nukahtamista. Seksissä kehoon vapautuvat dopamiini-, oksitosiini- ja prolaktiinihormonia, jotka rauhoittavat, rentouttavat ja syventävät unta.\nSängyn jakamisessa puolison kanssa on siis puolensa ja puolensa.\nMiten teillä nukutaan? Nukutko puolisosi kanssa vai vietättekö yönne eri sängyissä? Nukutko puolison kanssa, mutta haaveilet omasta sängystä? Kerro kokemuksistasi!


Organisation: Vihdin nuorisovaltuusto - Ungasideer.fi\nTyp: Påverkansgrupp för unga\nVihdin nuorisovaltuuston tehtävänä on toimia nuorten äänitorvena kunnan organisaatioissa ottamalla kantaa nuoria koskeviin asioihin, tekemällä aloitteita sekä järjestää vihtiläisille nuorille toimintaa ja tapahtumia. Vihdin nuorisovaltuuston toiminta on poliittisesti ja uskonnollisesti sitoutumatonta.\nNuorisovaltuustotoiminta antaa nuorille mahdollisuuden tutustua kunnallispolitiikkaan. Vihdin nuorisovaltuutetuilla on läsnäolo- ja puheoikeus lautakunnissa, kunnanvaltuustossa sekä kutsuttaessa kunnanhallituksessa.\nToiminta on päihteetöntä.\nVihdin nuorisokoordinaattori Salla\n100-vuotisen Suomen itsenäisyystapahtuma nuorille\n27.10.2017 klo 12.17\nVihdin kunnan nuorisopalvelut, Vihdin nuorisovaltuusto\nJag understöder 35 Jag understöder inte 2 Kommentarer 2 Svaren på enkäterna 37


Lähemmäksi ei pääse - Realistisen optimistin juttuja - Vuodatus.net\nEli NYT (tai no, oikeastaan klo 17.29) maapallo on lähimpänä aurinkoa tällä kierroksellaan, ja tästä eteenpäin lähdetään taas etääntymään 3.7. saakka, jolloin etäisyys aurinkoon alkaa taas vähentymään (jne). Avaruusmgzinen tammikuu-sivu kertoo ekassa kappaleessa tarkempaa tietoa - tosin km-määrä heittää n. 6000 kilometriä vanhaan lemmikkiohjelmaani, Moontooliin verrattuna:\nVuoden 2005 kääntöpisteissä auringon näennäiset koot olivat minimin ja maksimin kesken verrattuna tämän näköisiä ja sama pätee varmaan tämänkin vuotisiin kokoihin (kuun etäisyysvaihtelu vaikuttaa paljon selvemmin näennäiskokoon).\nYleensä blondivitsit ovat tylsää saman toistoa, mutta tämä kieltämättä oli hauska (kunhan sen ensin ymmärsin...)\nLähettänyt: optimistin - 4.1.2006 klo 10.00